Discovery Tours Australia (Κερνς, Αυστραλία) - Κριτικές\nΚερνς: Όλα τα εστιατόρια Discovery Tours Australia: Εστιατόρια στην περιοχή\nΚερνς: Όλες οι δραστηριότητες Δραστηριότητες κοντά σε: Discovery Tours Australia\nDiscovery Tours Australia, Κερνς - Κριτικές\nΝότιος Ειρηνικός Αυστραλία Κουίνσλαντ Cairns Region Κερνς Κερνς Αξιοθέατα Discovery Tours Australia\n220 κριτικές Νο 27 από 130 στην κατηγορία Υπαίθριες δραστηριότητες για: Κερνς Περιηγήσεις για 4WD, ATV και Εκτός Δρόμου Διαδρομές, Περιηγήσεις Φυσικής Ομορφιάς και Άγριας Ζωής, Ιδιωτικές Περιηγήσεις, Ημερήσιες εκδρομές, Περιηγήσεις, Υπαίθριες δραστηριότητες, Συνέχεια Κερνς, Κουίνσλαντ 4870, Αυστραλία+61 1300 321 019Ιστότοπος\nΣας ευχαριστούμε για τη βαθμολογία σας Η κριτική γράφτηκε πριν από 1 εβδομάδα US1787, McLean, Βιρτζίνια\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 220 κριτικέςΕξαιρετικό87%Πολύ καλό7%Μέτριο4%Ανεπαρκές1%Πολύ κακό1%ΤΟΠΟΘΕΣΙΑ Κερνς, Κουίνσλαντ 4870, Αυστραλία\nΕΠΙΚΟΙΝΩΝΙΑ Ιστότοπος +61 1300 321 019Βελτίωση αυτής της καταχώρισηςΑυτό το αξιοθέατο αποτελεί καλό σημείο για πικνίκ;Ναι Όχι Άγνωστο Είναι αυτό το αξιοθέατο συναρπαστικό, ασυνήθιστο ή ριψοκίνδυνο;Ναι Όχι Άγνωστο Αυτή η δραστηριότητα θα ήταν καλή επιλογή για μια κρύα μέρα;Ναι Όχι Άγνωστο Αυτό το αξιοθέατο έχει σχέση με ζώα;Ναι Όχι Άγνωστο Υπάρχει διαθέσιμο φαγητό σε αυτό το αξιοθέατο;Ναι Όχι Άγνωστο Παραμένει αυτό το αξιοθέατο κλειστό κάποιες περιόδους του έτους;Ναι Όχι Άγνωστο Πρόκειται για ένα αξιοθέατο που δεν πρέπει να χάσει κανείς;Ναι Όχι Άγνωστο Είναι αυτό το αξιοθέατο ένα κρυφό διαμαντάκι ή γενικά κάτι το ασυνήθιστο;Ναι Όχι Άγνωστο Αυτό το αξιοθέατο προσφέρεται για επίσκεψη κατά τον μήνα του μέλιτος;Ναι Όχι Άγνωστο Είναι αυτό το μέρος επίσημο ή σοβαρό, π.χ. κάποιο μνημείο, κοιμητήριο κ.λπ.;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό63Πολύ καλό7Μέτριο3Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (73)Αγγλικά (216)Γαλλικά (1)Περισσότερες γλώσσες Γλώσσα Ελληνικά (73)Αγγλικά (216)Γαλλικά (1)Ιαπωνικά (1)Ισπανικά (1)Πορτογαλικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιUS1787McLean, Βιρτζίνια138Η κριτική γράφτηκε πριν από 1 εβδομάδα Ιδιωτική Περιήγηση Bloomfield επαφήΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιIlogjrΡίνο, Νεβάδα15220Η κριτική γράφτηκε πριν από 3 εβδομάδες μέσω κινητής συσκευής Μεγάλη εκδρομή στο τροπικό δάσος.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlovetotravelPleasantPleasant Hill, CA2Η κριτική γράφτηκε πριν από 3 εβδομάδες Εκπληκτικό Daintree Forrest ταξίδιΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLarissa C2Η κριτική γράφτηκε πριν από 4 εβδομάδες μέσω κινητής συσκευής Το πιο φανταστικό μέρα των διακοπών μας.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιsydneys26Champaign, Ιλινόις21Η κριτική γράφτηκε πριν από 4 εβδομάδες μέσω κινητής συσκευής Εξαιρετική περιήγηση με Mick!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLaCozzaΡώμη, Ιταλία6226Η κριτική γράφτηκε 10 Μαΐου 2017 μέσω κινητής συσκευής Εξαιρετική μονοήμερη οργάνωσηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιkconleyHermosa Beach, Καλιφόρνια1825Η κριτική γράφτηκε 6 Μαΐου 2017 Υπέροχη μέρα!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMB_PTLDΠόρτλαντ, Όρεγκον266Η κριτική γράφτηκε 25 Απριλίου 2017 Εξαιρετική περιήγηση!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMolly M82Η κριτική γράφτηκε 17 Απριλίου 2017 μέσω κινητής συσκευής ΑπογοητευτικόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjameswY2813UVΤολέντο, Οχάιο124Η κριτική γράφτηκε 4 Απριλίου 2017 μέσω κινητής συσκευής Οργάνωση του φαραγγιού Mossman, Τροπικό Δάσος Daintree και το ακρωτήριο Cape Tribulation ηγείται ο John ήτανΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Chris S, Public Relations Manager του Discovery Tours Australia, έχει απαντήσει σε αυτή την κριτικήΑπάντηση: 18 Μαΐου 2017Μετάφραση Google Περισσότερα\nΕνημέρωση καταχώρισης… Στην περιοχή Κοντινά εστιατόριαRusty's Market223 κριτικές 0,51 χλμ μακριά Green Ant Cantina270 κριτικές 0,5 χλμ μακριά Tosca Trattoria's Bar & Pizzeria123 κριτικές 0,51 χλμ μακριά Hog's Breath Cafe240 κριτικές 0,39 χλμ μακριά Κοντινά αξιοθέαταKuranda Scenic Railway2.895 κριτικές 0,51 χλμ μακριά Rusty's Market241 κριτικές 0,52 χλμ μακριά Jump the Beach26 κριτικές 0,65 χλμ μακριά Cairns Historical Society Museum60 κριτικές 0,51 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Discovery Tours Australia και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή


Ποια ηθοποιός στόλισε για τα Χριστούγεννα κι έφτιαξε αυτόν τον λαχταριστό χαλβά; - Tlife.gr\nΠοια ηθοποιός στόλισε για τα Χριστούγεννα κι έφτιαξε αυτόν τον λαχταριστό χαλβά;\nΤον τελευταίο καιρό έχει ξεκινήσει και φτιάχνει γλυκά και ζει την απόλυτη οικογενειακή θαλπωρή, στο όμορφο σπίτι της με τα δυο της παιδιά. Ο λόγος για την όμορφη ηθοποιό Τζένη Ιωακειμίδου, που έχει αποσυρθεί από τα φώτα της δημοσιότητας κι έχει αφιερωθεί στην οικογένειά της και μόνο.\nΜια φωτογραφία που δημοσίευσε ο χρήστης Jenny Ioakeimidou (@jenny_ioakeimidou) στις Αύγ 28, 2016, 7:11πμ PDT\nΚαι μπορεί παλιά να μην μας έδειχνε τίποτα από τις όμορφες στιγμές της, όμως τεευταία είναι αρκετά ενεργή στα social media. Συνήθως μοιράζεται φωτογραφίες με τα δυο ξανθά της αγγελούδια και σήμερα μας έδειξε ένα στιγμιότυπο από το σπίτι της.\nΜε την προτροπή μια φίλης της έφτιαξε χαλβά και μας έδειξε την στιγμή που ήταν έτοιμος και όσο ο γιος της έβλεπε κινούμενα σχέδια. Μάλιστα από την φωτογραφία μπορεί να διακρίνει κανείς ότι έχει στολίσει για τ Χριστούγεννα.\nΟ χαλβάς ιδέα φίλης!!!\nΜια φωτογραφία που δημοσίευσε ο χρήστης Jenny Ioakeimidou (@jenny_ioakeimidou) στις Νοέ 3, 2016, 9:29πμ PDT\nΚι ακόμη ένα γλυκό που έφτιαξε πρόσφατα\nΤι να φας τώρα, το γλυκό ή το χεράκι???\nΜια φωτογραφία που δημοσίευσε ο χρήστης Jenny Ioakeimidou (@jenny_ioakeimidou) στις Οκτ 18, 2016, 11:46μμ PDT\nΧΑΛΒΑΣ ΤΖΕΝΗΣ ΙΩΑΚΕΙΜΙΔΟΥ\nΣΤΟΛΙΣΕ ΓΙΑ ΧΡΙΣΤΟΥΓΕΝΝΑ


Καρεμπέ: «Μπορείς να συνυπάρξεις, με σεβασμό…» (photo) - Παρασκήνια - gavros.gr\nΚαρεμπέ: «Μπορείς να συνυπάρξεις, με σεβασμό…» (photo)\nΣάββατο, 9 Μαΐου 2020 - 10:07\nΟ Κριστιάν Καρεμπέ είναι ένας άνθρωπος με σεβασμό. Με καλοσύνη και με ποιότητα χαρακτήρα, ο οποίος όπου σταθεί και όπου βρεθεί, διατρανώνει τα ιδανικά του Ολυμπιακού. Και μεταφέρει το μήνυμα. Το μήνυμα της συνύπαρξης και του αλληλοσεβασμού και το κάνει εκεί όπου οι άνθρωποι ξέρουν, καλύτερα από τον καθένα, τι σημαίνει να συνυπάρχεις με τη φύση.\nΟ Κριστιάν Καραμπέ δημοσίευσε μερικές υπέροχες φωτό, από την Αφρική και συγκεκριμένα την Κένυα, όπως φαίνεται από τα hashtags του, στις οποίες γίνεται ένα με τους ανθρώπους εκεί, τους οποίους επισκέφθηκε, αλλά και με τα λιοντάρια, συμμετέχοντας σε ένα πρόγραμμα προφύλαξής τους.\nΟ Καρεμπέ είναι ένας άνθρωπος, ο οποίος διακρίνεται για το έντονο κοινωνικό του έργο και δεν χάνει ευκαιρία να διαδίδει το μήνυμα, προς κάθε κατεύθυνση.\nYou can coexist when you preserve and when you respect each other... by putting a collar, monitoring their movements, the lions has increased their population and the Masai community are more secure..#africanamazing #masaimara #lion #kenya????????\nΗ δημοσίευση κοινοποιήθηκε από το χρήστη Christian Karembeu (@christiankarembeu98) στις 8 Μάι, 2020 στις 11:09 πμ PDT\nΘρύλος και στην Αυστρία! (photo)\nΔείτε τη φωτογραφία που ανάρτησε η ΠΑΕ Ολυμπιακός στα social media, με τον ΓΑΥΡΟ Άγγελο από την Βιέννη...\nΔεν ξεχνάει τις ρίζες του ο Πέδρο… (video)\nΟ προπονητής του Ολυμπιακού έστειλε τις ευχές του στη Ρίο Άβε, ομάδα στην οποία έκανε τα πρώτα του προπονητικά βήματα.\nΣα και Καφού γρατζουνάνε μαζί! (video)\nΝέο χόμπι για τους δύο άσους του Ολυμπιακού!\nΗ inspectora και μετέπειτα… μέλος της ομάδας του La Casa de Papel, μιλά για τον αντίκτυπο που είχε-έχει η σειρά παγκοσμίως!


Γιορτές: Η Γοητεία και το Δικαίωμα του Περιττού - Care.gr\nΕτικέτες: γιορτές, κρασί, Νέα από την Ελλάδα\nΤο αντίδοτο στην καθημερινή στέρηση του ονείρου, είναι η χαρά του “περιττού” που μας προσφέρουν οι γιορτές, αλλά μπορεί να οδηγήσει και σε δυσσάρεστες καταστάσεις όταν ξεπερνάμε τις οικονομικές μας δυνατότητες, προειδοποιεί με ανακοίνωσή του το ΙΝΚΑ (Ινστιτούτο Καταναλωτών).\nΤο “περιττό”, διαφορετικό για τον καθένα από εμάς, αποτελεί δικαίωμα κάθε πολίτη. Για άλλον, μπορεί να είναι ένα λουλούδι. Για άλλον, ένας δίσκος μουσικής. Για άλλον, ένα καλό κρασί, κ.ο.κ.\nΤο “περιττό” μπορεί να είναι όαση χαράς και απόλαυσης στην καθημερινότητα και στην μιζέρια. Το αντίδοτο στη συστηματική στέρηση του ονείρου που μας έχουν επιφυλάξει οι καταρρεύσεις των μύθων, η έκπτωση των ηγεσιών, οι λογιστικές συγκρίσεις, κ.ά.\nΣτις γιορτές το δικαίωμα στο “περιττό” αποκτά, με τις ελάχιστες πρόσθετες οικονομικές δυνατότητες, μεγαλύτερη διάσταση και οδηγεί συχνά σε ταξικές “αποστασίες”, με την αγορά, μάταιων (;) συμβόλων κοινωνικής “υπεροχής”.\nOι “Κίρκες” της αγοράς μας οδηγούν στο να “απλώσουμε τα πόδια, περισσότερο από όσο φθάνει το πάπλωμα”.\nΓια τον λόγο αυτό, το ΙΝΚΑ , συνιστά την λογική χρήση των πιστωτικών καρτών. Γιορτές με δανεικά, όποιας μορφής, οδηγούν σε οικονομικές και άλλες περιπέτειες. Η πιστωτική κάρτα αντικαθιστά τα μετρητά, με την προϋπόθεση ότι αυτά υπάρχουν.\nΌλα σήμερα είναι εύκολο να αγορασθούν – αλλά συχνά – εξαιρετικά δύσκολο να εξοφληθούν.\nΕορτοδάνεια και άλλες μέθοδοι για να\nΗ εορταστική περίοδος έχει σημάνει συναγερμό στις τράπεζες, καθώς αυτές προχωρούν στη διάθεση ειδικών δανειακών προγραμμάτων – τα λεγόμενα εορτοδάνεια – στα οποία παρέχεται και περίοδος χάριτος , σχετικά με το χρόνο καταβολής της πρώτης δόσης..\nΤα επιτόκια είναι ακόμη υψηλά, και ο κίνδυνος περαιτέρω υπερχρέωσης των νοικοκυριών είναι ορατός, αν δεν πληρώνονται κανονικά οι δόσεις του εορτοδανείου και δεν γίνει σωστή ιεράρχηση και αξιολόγηση των διαφόρων αναγκών.\nΗ υπερχρέωση των νοικοκυριών, αποτελεί ένα από τα μεγαλύτερα προβλήματα, σε όλες τις χώρες – μέλη της Ε.Ε. ,όμως στην χώρα μας το πρόβλημα αυτό, δείχνει να είναι πολύ οξύτερο, εξαιτίας των παραπλανητικών διαφημίσεων, των σκληρών μεθόδων πώλησης, των καταχρηστικών ή ασαφών όρων , των υψηλών επιτοκίων, των τόκων υπερημερίας, κ.ά.\nΟι καταγγελίες για τα σχετικά με τις τράπεζες προβλήματα , παρουσιάζουν ανοδική τάση και από την 16η θέση , στον Πίνακα Παραπόνων , από το 1970 – 2000 ( 18.911 παράπονα) ,βρίσκονται σήμερα στην 7η θέση με περισσότερε από 6.000 καταγγελίες σε 11 μήνες.\nΑ) Να κάνουν σύγκριση εναλλακτικών προτάσεων από το σύνολο των τραπεζών, με τη μορφή της έρευνας.\nΒ) Να διαβάζουν προσεκτικά πριν υπογράψουν , τους ουσιώδεις όρους χορήγησης του εορτοδανείου, ανεξάρτητα από το πόσο με ψιλά γράμματα είναι γραμμένοι.\nΓ) Η σύμβαση είναι πάντοτε γραπτή και αναφέρει το Ετήσιο Πραγματικό Επιτόκιο, το ποσό, τον αριθμό και τη συχνότητα των δόσεων, τους όρους εξόφλησης.\nΠαρόλα αυτά – έστω και έτσι – το “περιττό” αποτελεί δικαίωμα όλων μας.\nΕτσι είναι δύσκολο να υπολογίσει κανείς την σύνθεση των πρόσθετων, “περιττών” και “μάταιων” αγορών των εορτών. ’λλη ποσοστιαία συμμετοχή έχει ένα καλό μπουκάλι κρασί στις δαπάνες του μη έχοντος και άλλη στου νεόπτωχου, του αντέχοντος ή πολύ περισσότερο του έχοντος.\nΜε το εξυπακουόμενο και αναπόφευκτο, εξαιτίας της διαφορετικότητας της περίπτωσης και της ουσιαστικής αδυναμίας γενικεύσεων, το ΙΝΚΑ προσπάθησε, με βάση προηγούμενες στατιστικές, κατά κεφαλήν καταναλώσεις , μικρής κλίμακας έρευνα και εμπειρικές απόψεις, να συνθέσει το κόστος των ημερών αυτών για τέσσερις κατηγορίες ελληνικών οικογενειών.\nΤο συμπέρασμα που προκύπτει είναι ότι για την αντιμετώπιση των αναγκών από 23/12/01 μέχρι και 1/1/2002, οι μη έχοντες χρειάζεται να εργασθούν περίπου 33 ημέρες, οι νεόπτωχοι περίπου 21 ημέρες, οι αντέχοντες (ακόμη) 16 ημέρες και οι έχοντες περίπου 10 ημέρες.\nTo INKA επισημαίνει την τρομακτική αύξηση των κρουσμάτων κυκλοφορίας υποβαθμισμένων προϊόντων (περισσότερα από 14.000 παράπονα, μόνο για τα τρόφιμα, μέχρι τις 30/11/2001) , η οποία δεν είναι πλέον παροδικό φαινόμενο αλλά αποτελεί και προσαρμογή μέρους της αγοράς , στην μείωση της αγοραστικής δύναμης των πολιτών, με την παραγωγή ή εισαγωγή φθηνότερων – λόγω νοθείας ή υποβαθμισμένης ποιότητας – προϊόντων. Κατάσταση συμφέρουσα για τον τιμάριθμο αλλά όχι για την υγεία – ασφάλειά μας.\n2. Ιδιαίτερη προσοχή πρέπει να δείξετε σε ό,τι αφορά τα παιδιά. Προσπαθήστε να τα πείσετε για την αναγκαιότητα ή μη της αγοράς κάποιων παιχνιδιών ή ρούχων.\n3. Οι ανάγκες για αγορά τροφίμων ελάχιστα αυξάνονται λόγω των ημερών. Αγορά τροφίμων, λοιπόν, με μέτρο και σύνεση.\n4. Αγοράζετε τρόφιμα από καταστήματα που εμπιστεύεστε. Μην ξεχνάτε ότι, τις παραμονές των εορτών οι τιμές πέφτουν.\n5. Ελέγχετε την ημερομηνία λήξης, την ακέραια συσκευασία και μεριμνήστε για την συντήρηση των τροφίμων.\n6. Προμηθευτείτε εγκαίρως τα ποτά που προορίζονται για την δική σας κατανάλωση ή για δώρο , από κάβες ή σούπερ μάρκετ, ο κίνδυνος να αγοράσετε νοθευμένα ποτά , είναι μεγαλύτερος αυτές τις ημέρες.\n7. Όταν αγοράζετε με πιστωτικές κάρτες ή με δόσεις, μάθετε:\nΤον τρόπο πληρωμής, πόσες είναι οι μηνιαίες δόσεις, ποιο είναι το ποσό, το επιτόκιο και οι τυχόν άλλες προσαυξήσεις, πόσο τελικά θα σας κοστίσει το προϊόν.\n8. Αποφεύγετε να αγοράζετε οικιακές συσκευές -ή προϊόντα μεγάλης αξίας- την παραμονή των εορτών. Η απόκτησή τους απαιτεί επισταμένη έρευνα αγοράς.\n9. Υποψιαστείτε με τις πολύ χαμηλές τιμές των προϊόντων και ιδιαίτερα όταν δεν είναι προσφορές. Μην ξεχνάτε ότι αυτή την περίοδο κυκλοφορούν πολλά προϊόντα «μαϊμούδες».\n10. Τέλος, μην ξεχνάτε σε όλες τις αγορές σας να ζητάτε την νόμιμη απόδειξη και την εγγύηση που μπορεί να συνοδεύει το προϊόν.\nΣε κάθε περίπτωση οι καταναλωτές πρέπει να είναι ιδιαίτερα προσεκτικοί και να ζητούν την υποστήριξη του ΙΝΚΑ, αν πιστεύουν ότι έχουν παραπλανηθεί ή αδικηθεί, απευθυνόμενοι στο Κέντρο Πληροφοριών του ΙΝΚΑ : Ακαδημίας 7 – 106 71 Αθήνα, 4ψήφιος τηλ.αριθμ. 1721, fax. 36.33.976.


Σύμφωνα με άρθρο που δημοσιεύεται στο επιστημονικό έντυπο Neurology, επιστημονική ομάδα του Πανεπιστημιακού Ιατρικού Κέντρου του Λέιντεν στην Ολλανδία έθεσε υπό ιατρική παρακολούθηση 17 άνδρες, κατά μέσο όρο 47 ετών, που είχαν ημικρανίες, κατά μέσο όρο τρεις φορές το μήνα. Κανείς δεν έπαιρνε φάρμακα που να επηρεάζουν τα επίπεδα των ορμονών τους. Τα άτομα αυτά συγκρίθηκαν με 22 άνδρες χωρίς ημικρανίες. Όλοι πάντως είχαν φυσιολογικό βάρος, ίδια ηλικία και Δείκτη Μάζας Σώματος.\nΑπό την ανάλυση προέκυψε ότι οι άνδρες με ημικρανίες είχαν υψηλότερα επίπεδα οιστρογόνου μεταξύ των ημικρανιών, 97 pmol/L συγκριτικά με 69 pmol/L στην ομάδα ελέγχου, ενώ τα επίπεδα της τεστοστερόνης ήταν όμοια και στις δύο ομάδες. Αυτό συντελούσε σε χαμηλή αναλογία τεστοστερόνης προς τα οιστρογόνα μεταξύ των ημικρανιών, 3,9 στους άνδρες με ημικρανίες συγκριτικά με 5,0 στους άνδρες χωρίς. Τα επίπεδα της τεστοστερόνης αυξάνονταν 24 ώρες πριν από την ημικρανία, σε όσους είχαν συμπτώματα, όπως κόπωση, μυϊκή δυσκαμψία και λιγούρες. Επίσης, όταν οι εθελοντές ρωτήθηκαν για συμπτώματα που σχετίζονται με σχετική ανεπάρκεια τεστοστερόνης, όπως η διάθεση, η ενέργεια και οι σεξουαλικές διαταραχές, οι ερευνητές διαπίστωσαν ότι οι άνδρες με ημικρανίες ανέφεραν συχνότερα τέτοια συμπτώματα και αυτά ήταν σοβαρότερα. Συνολικά το 61% των ανδρών με ημικρανίες ανέφερε τη σχετική συμπτωματολογία συγκριτικά με το 27% της ομάδας ελέγχου.\nΤελευταία τροποποίηση στις %AM, %28 %352 %2018 %10:%Ιουν


Αυγούστου 2019 - Mama Petounia\n#1 Είναι τόσο απλό αλλά ταυτόχρονα και τόσο σημαντικό και όμως το ξεχνάμε!\nΠοιο; Μα το να παίρνεις χρόνο για τον εαυτό σου και να κάνεις κάτι που σε ευχαριστεί και που γεμίζει τις μπαταρίες σου.\nΕγώ για παράδειγμα πριν από μερικές μέρες, βγήκα για ένα απρογραμμάτιστο ποτάκι με αγαπημένη φίλη και πραγματικά το χάρηκα πολύ!\nΔεν λέω, ωραία είναι να ξέρεις από πριν το πρόγραμμα της ημέρας, για να μην πω της εβδομάδας σου, αλλά δεν χρειάζεται να λες όχι σε κάτι που μπορεί να προκύψει την τελευταία στιγμή και που μπορεί να αποδειχτεί πολύ όμορφο, όπως το να πας για ποτό με μια φίλη.\nΜέσα στο χάος της καθημερινότητας που ζούμε, είναι πραγματικά αναγκαίες κάτι τέτοιες στιγμές ξεγνοιασιάς, ικανές να μας αποφορτίσουν και να μας δώσουν την απαιτούμενη ενέργεια να συνεχίσουμε ανανεωμένοι την ροή των πραγμάτων.\nΓια αυτό φρόντισε να ξεκλέβεις συχνά λίγο χρόνο μόνο για σένα και να τον περνάς με ανθρώπους που αγαπάς!\n#2 Το Σάββατο που μας πέρασε βρέθηκα στο Αρχαίο Θέατρο της Επιδαύρου και παρακολούθησα την παράσταση χορού "The Thread" (το νήμα) σε σκηνοθεσία- χορογραφία του Russell Maliphant, μουσική του Βαγγέλη Παπαθανασίου και κουστούμια της Μαίρης Κατράντζου σε παραγωγή της πολιτιστικής εταιρίας Lavris.\nΤο "The Thread" είναι μια χορευτική παράσταση, με κεντρικό της άξονα ένα αόρατο νήμα που ενώνει το παρελθόν, το παρόν και το μέλλον μέσα από τους παραδοσιακούς χορούς σε συνδυασμό με τον μοντέρνο χορό, και που σκοπό έχει να μεταφέρει διεθνώς ένα κομμάτι της πολιτιστικής μας κληρονομιάς.\nΤο "The Thread" ήταν μια παράσταση που μου άρεσε πολύ, που με έκανε να νιώσω συναισθήματα χαράς, νοσταλγίας και περηφάνιας.\nΟι σκιές στα δέντρα από τους εξαιρετικούς φωτισμούς του Michael Hulls, η υπέροχη μουσική του Παπαθανασίου, η δυναμική των χορευτών, η απλότητα και συνάμα η λεπτοδουλειά με την οποία είχε προσεγγίσει την όλη παράσταση ο Maliphant δημιούργησαν μια παράσταση που δεν είχε σύνορα.\nΓια μένα το Αρχαίο Θέατρο της Επιδαύρου έχει από μόνο μια απίστευτη ενέργεια την οποία και εισπράττω κάθε φορά που το επισκέπτομαι. Έτσι, όταν οι ικανότατοι χορευτές της ομάδας του Maliphant άρχισαν να χορεύουν με τον δικό τους, μοναδικό τρόπο το κριτικό πεντοζάλι, καταλαβαίνετε πως γέμισα χαρά και υπερηφάνεια, την οποία βέβαια φρόντισαν να μου την στραπατσάρουν φεύγοντας οι "αγαπητοί" θεατές, αφήνοντας στο φευγιό τους σκουπίδια και άπειρα πλαστικά μπουκάλια φανερώνοντας έτσι την "παιδεία" τους αλλά και την καλλιτεχνική τους κουλτούρα.\nΠραγματικά αυτό ήταν ένα θέαμα που με εξόργισε και με λύπησε βαθιά, αλλά και που παράλληλα μου υπενθύμισε πως δεν μπορώ να αλλάξω τον κόσμο παρά μόνο να τον βοηθήσω να δει τα πράγματα με άλλο μάτι κάνοντας από την πλευρά μου ότι καλύτερο μπορώ.\nΤο "The Thread" θα παιχτεί και στο Μέγαρο Μουσικής Αθηνών από τις 21 μέχρι τις 24 Νοεμβρίου.\n#3 Το τελευταίο διάστημα με έχετε δει πολλές φορές στα stories στον λογαριασμό μου στο Instagram να φοράω αυτό το μαύρο καπέλο και δεν είναι λίγα τα μηνύματα που μου στέλνετε σχετικά με το πόσο σας αρέσει, ρωτώντας με παράλληλα από που το έχω πάρει.\nΗ αλήθεια είναι πως και σε μένα αρέσει πολύ και για αυτό άλλωστε δεν σταματώ να το φοράω, καθώς πιστεύω πως είναι κομψό και προσθέτει μια νότα γαλλικής φινέτσας που τόσο πολύ μου αρέσει!\nΤο αγόρασα φέτος το καλοκαίρι από τα H&M και είναι μια από αυτές τις αγορές που λες ότι άξιζε τα λεφτά της. Είναι ένα διαχρονικό κομμάτι που σίγουρα θα το φορέσω χειμώνα-καλοκαίρι και που ταιριάζει τόσο με τζιν και αθλητικά, όσο και με βραδινό φόρεμα.\nΕίμαι της άποψης πως σε ένα ντύσιμο τα αξεσουάρ μπορούν να κάνουν την διαφορά, για αυτό και μου αρέσει να επενδύω σε τσάντες, καπέλα και παπούτσια ικανά να μεταμορφώσουν ένα σύνολο.\nΕσάς, σας αρέσουν τα καπέλα; Κι αν ναι, τα φοράτε τον χειμώνα ή μόνο το καλοκαίρι;\n#4 Θυμάμαι στα Κυριακάτικα τραπέζια που κάναμε στο πατρικό μου, η μαμά μου έβαζε πάντα ένα μικρό πιάτο δίπλα στο κυρίως, για την σαλάτα.\nΕπίσης θυμάμαι πως εμένα μου άρεσε πάντα να μην βάζω την σαλάτα μου στο μικρό πιατάκι, αλλά να την ανακατεύω με το κυρίως μου, για να παίρνει το φαγητό μου την φρεσκάδα και την μυρωδιά της. Σε αυτό το σημείο να πω, πως από μικρή ήμουν πολύ μπροστά, αφού τότε δεν ήξερα την ύπαρξη του Buddhas Bowl κι όμως το δημιουργούσα μόνη μου.\nΣτην ουσία το Buddhas Bowl είναι ένα κατεξοχήν χορτοφαγικό πιάτο που είθισται να τρώνε οι βουδιστές μοναχοί που ακολουθούν χορτοφαγική δίαιτα και το οποίο περιλαμβάνει διάφορα λαχανικά ωμά αλλά και μαγειρεμένα, σόγια σως, όσπρια, σπόρια και φύτρες.\nΕίναι ένα πιάτο που αποτελείται από υδατάνθρακες, πρωτεΐνη και φυτικές ίνες, πράγμα που το καθιστά κατάλληλο για μια υγιεινή και ισορροπημένη διατροφή.\nΠροσωπικά μου αρέσει να γεμίζω το μπολ μου με αβοκάντο, χούμους, φακές, σπόρια, βραστά αλλά και ωμά λαχανικά και να το συνοδεύω με σόγια σως και αραβικές πιτούλες!\n#5 Όσο περνούν τα χρόνια, τόσο περισσότερο νιώθω την ανάγκη να περιποιούμαι το δέρμα μου και ιδιαίτερα το σημείο κάτω από τα ματιά μου που είναι από μόνο του πολύ ευαίσθητο,\nΗ κρέμα ματιών αποτελεί πια αναπόσπαστο κομμάτι της καθημερΙνής μου ρουτίνας και δεν παραλείπω να την εφαρμόζω πρωί και βράδυ.\nΑνάλογα με την εποχή και την περίοδο της ζωής μου, αλλάζουν και οι ανάγκες της επιδερμίδας μου.\nΤώρα το καλοκαίρι με την έντονη ζέστη, την συχνή επαφή με το νερό και την καθημερινή έκθεση στην ηλιακή ακτινοβολία, το δέρμα μου έχει ανάγκη από έξτρα ενυδάτωση.\nΗ κρέμα ματιών που χρησιμοποιώ τους τελευταίους μήνες και η οποία με καλύπτει απόλυτα, είναι η Creamy Eye Treatment with Avocado από την Kiehl's.\nΠέραν του ότι ένα από τα συστατικά της είναι και το αβοκάντο που λατρεύω, η συγκεκριμένη κρέμα είναι αρκετά παχύρρευστη με αποτέλεσμα να απλώνετε σαν καταπραυντικό balm κάτω από τα μάτια μου, να απορροφάται πλήρως χαρίζοντάς μου αυτήν την αίσθηση δροσιάς και ενυδάτωσης που τόσο έχω ανάγκη.\nΕπιπλέον δεν τσούζει καθόλου κάτι που είναι πολύ σημαντικό για μένα που φοράω φακούς επαφής.\nΕπίσης είναι φορές που την χρησιμοποιώ και ως μάσκα ματιών, συνήθως μετά από ξενύχτι, απλώνοντας μια γερή ποσότητα κρέμας κάτω από τα μάτια μου και πέφτοντας για ύπνο.\nΕμπλουτισμένη με φυσικά συστατικά όπως το έλαιο αβοκάντο, το βούτυρο καριτέ, η βιταμίνη Ε και η β-καροτίνη παρέχει ισχυρή αντιοξειδωτική δράση και πλούσια ενυδάτωση προλαμβάνοντας τα πρόωρα σημάδια της γήρανσης.\nΑυγούστου 30, 2019 No σχόλια\nΜετά από μια εβδομάδα χωρίς ίντερνετ και περνώντας επτά υπέροχες μέρες μακριά από Instagram, Facebook κτλ, μπορώ να σας μιλήσω για τα 5 κόλπα που με βοηθάνε καθημερινά να μειώνω τις ώρες που ξοδεύω από την ζωή μου μπροστά σε μια οθόνη.\nΞέρω πως είναι πολύ δύσκολο για όλους μας να βάλουμε μέτρο σε όλο αυτό που λέγεται κινητό τηλέφωνο, και πολύ περισσότερο για κάποιον που η δουλειά του είναι συνυφασμένη με το ίντερνετ, όμως πιστέψτε με! Τα δώρα από αυτήν την προσπάθεια είναι πραγματικά πολλά, για αυτό και αξίζει να το δοκιμάσετε!\nΕγώ δεσμεύομαι καθημερινά απέναντι στον εαυτό μου για μια πιο συνετή χρήση του κινητού και παράλληλα σκέφτομαι να καθιερώσω ένα πρόγραμμα αποτοξίνωσης μια στις τόσες, ώστε να μπορώ να παίρνω περισσότερο χρόνο για μένα, την οικογένεια μου και τους φίλους μου.\nΘα μπορούσε να είναι ένα Σαββατοκύριακο το μήνα, μια μέρα μέσα στην εβδομάδα, μια εβδομάδα στις διακοπές των Χριστουγέννων!\nΣτόχος μου, να μπορέσω να συνυπάρχω με όλο αυτό, χωρίς να με εξουσιάζει και να μου στερεί πολύτιμο χρόνο από την οικογένειά μου, τους φίλους μου, τα ενδιαφέροντά μου.\nΠάμε λοιπόν να σας μιλήσω για τα 5 κόλπα που χρησιμοποιώ για να μειώσω την χρήση του κινητού μου και του ίντερνετ!\n#1 Μετρητής χρόνου\nΕίναι πολύ σημαντικό για μένα να βλέπω σε νούμερα πόσο χρόνο περνάω μπροστά στην οθόνη του κινητού μου, αφού τις περισσότερες φορές έχω την εντύπωση ότι ο χρόνος αυτός δεν είναι πολύς.\nΜε την δυνατότητα που μου δίνει το τηλέφωνο μου (νομίζω και τα περισσότερα τηλέφωνα τώρα πια), η οποία ονομάζεται "Χρόνος επί οθόνης", μπορώ να δω πόση ώρα περνάω στα μέσα κοινωνικής δικτύωσης, όπως το Facebook, το Instagram και το Messenger, πόση σερφάροντας σε διευθύνσεις στο διαδίκτυο, πόση μιλώντας στο κινητό κ.α.\nΕπίσης με αυτήν την εφαρμογή, έχω την δυνατότητα να ορίσω εγώ ένα χρονικό όριο μέσα στο οποίο μπορώ να χρησιμοποιήσω τις παραπάνω εφαρμογές, ένα όριο που όταν το φτάσω ή και το υπερβώ, μια γνωστοποίηση θα εμφανιστεί στην οθόνη μου για να μου υπενθυμίσει πως τέλειωσε ο χρόνος μου για σήμερα.\nΑκόμα κι αν εγώ την αγνοήσω και συνεχίσω το βιολί μου, τουλάχιστον θα ξέρω που βρίσκομαι και δεν θα τρέφω αυταπάτες πως είμαι μόνο μισή ώρα χωμένη με την μούρη μέσα στο "γλυκό"!\nΑν το δικό σας κινητό δεν έχει αυτήν την δυνατότητα, υπάρχει πλήθος παρόμοιων εφαρμογών για κινητά Iphone και Android και μπορείτε να βρείτε και να κατεβάσετε αυτή που σας ταιριάζει.\n#2 Απενεργοποίηση ειδοποιήσεων\nΜεταξύ μας τώρα, όσο κι αν κάποιος θέλει να αγιάσει, όταν ακούει κάθε τρεις και λίγο τους ήχους από τις ειδοποιήσεις στο κινητό του, είναι αδύνατο να μην το πάρει στα χέρια του κάποια στιγμή για να τσεκάρει ποιά Κίρκη τον καλεί.\nΈνα από τα πρώτα πράγματα που έκανα μετά το internet detox μου, ήταν το να κλείσω τις ειδοποιήσεις μου από Instagram και Facebook, αφού αυτές ήταν που με τραβούσαν περισσότερο από την μύτη.\nΆφησα τα mails, τα μηνύματα ως έχουν και βρήκα την ησυχία μου!\n#3 Γύρισε το ανάποδα\nΔιαπιστωμένα πια, κάθε φορά που το τηλέφωνό μου είναι ακουμπισμένο με την οθόνη προς τα πάνω, είναι για μένα πρόκληση. Μόλις δω το φως του να ανάβει, το παίρνω στα χέρια μου και καλά για να δω "τι συμβαίνει" και το αφήνω μετά από μια ώρα.\nΑπό τη στιγμή που το γυρίζω ανάποδα με την οθόνη να βλέπει στο τραπέζι, μειώνω αυτομάτως τις πιθανότητες να το ξαναπάρω σύντομα στα χέρια μου.\nΑυτό το απλό κόλπο, προσπαθώ να το εφαρμόζω όσο είμαι μόνη στο σπίτι, αλλά κι όταν είμαι έξω με φίλους ή με την οικογένεια μου.\nΕίναι τόσο σπαστικό για τους άλλους να σε βλέπουν να τσεκάρεις συνεχώς το κινητό σου και να μην είσαι συγκεντρωμένος στις στιγμές που περνάτε παρέα!\n#4 Βγάλε το κινητό έξω από το υπνοδωμάτιό σου\nΑυτό είναι ένα κόλπο που πραγματικά λειτούργησε πολύ και άμεσα σε μένα από την στιγμή που άρχισα να το εφαρμόζω.\nΠριν από καιρό, μέσα από ΑΥΤΟ το ποστ, σας είχα εκφράσει την ανάγκη μου να κλείνω το κινητό μου λίγο πριν κοιμηθώ και να το βγάζω έξω από το υπνοδωμάτιό μου.\nΕίναι πολύ σημαντικό για μένα να έχω έναν καλό και ποιοτικό ύπνο και με το να αποκοιμιέμαι με το τηλέφωνο στα χέρια, είναι σίγουρο πως θα συμβεί ακριβώς αντίθετο.\nΔύο ώρες πριν πέσω για ύπνο, κλείνω το τηλέφωνό μου και το τοποθετώ στο σαλόνι, έξω από την κρεβατοκάμαρά μου, έτσι ώστε να μην χρειαστεί να μπω στον πειρασμό να το αρπάξω όταν θα έχω πια ξαπλώσει.\nΈτσι διαβάζω το βιβλίο μου, γράφω στο ημερολόγιο μου τα highlights και τις ευγνωμοσύνες της ημέρας, δίνοντας στον εαυτό μου τον απαιτούμενο χρόνο να μπει σε διαδικασία χαλάρωσης.\nΤο ίδιο προσπαθώ να κάνω και το πρωί. Το τηλέφωνο θα ανοίξει μετά τις 9 και το ίντερνετ μετά τις 10, αφού πρώτα βρω τους ρυθμούς μου και νιώσω ότι πήρα τον απαραίτητο χρόνο για τον εαυτό μου, κάνοντας την πρωινή μου ρουτίνα.\nΔεν είναι κρίμα να κοιμάμαι και να ξυπνάω με τις εικονικές ζωές των άλλων στο μυαλό μου, αντί να έχω την πραγματική ζωή, αυτή δηλαδή που ζω με την οικογένειά μου, του συνανθρώπους μου κι εμένα;\n#5 Ασχολήσου με κάτι άλλο\nΈχω διαπιστώσει πως τις φορές που επιλέγω να κάνω κάτι ευχάριστο, όπως το να διαβάσω ένα βιβλίο, να βγω μια βόλτα, να δω μια ταινία, να παίξω με την κόρη μου, να ζωγραφίσω ή να κάνω το αγαπημένο μου κολάζ, να γράψω,να ακούσω μουσική,να μαγειρέψω μια καινούργια συνταγή, δεν με απασχολεί το κινητό.\nΜε λίγα λόγια τον ελεύθερο χρόνο μου και όχι μόνο , αν δεν κάνω κάτι δημιουργικό, αρπάζω το τηλέφωνο και καλά για να εμπνευστώ και να χαλαρώσω και το αποτέλεσμα είναι να περνάω έως και αρκετές ώρες μέσα σε μια χαύνωση, λαμβάνοντας τις περισσότερες φορές αδιάφορες και άχρηστες πληροφορίες που μου προκαλούν, άγχος, πονοκέφαλο και στρες!\nΜία δικιά μου λύση είναι λοιπόν, όπως προείπα, να απασχολώ τον εαυτό μας με κάτι που μου αρέσει, αφήνοντας το κινητό στην άκρη με κλειστά τα δεδομένα και χωρίς πρόσβαση στο ίντερνετ.\nΗ αλήθεια είναι πως δεν τα καταφέρνω πάντα να μείνω συγκεντρωμένη στον στόχο μου, αλλά το σημαντικότερο για μένα είναι ότι προσπαθώ και πιστεύω πως σιγά, σιγά, θα καταφέρω να βρω το μέτρο που τόσο πολύ επιθυμώ!\nΕσείς; Έχετε ανάλογη σχέση με το κινητό; Αν ναι, έχετε την ανάγκη να κάνετε κάτι για αυτό; Έχετε δοκιμάσει τρόπους σαν αυτούς που προτείνω ή κάποιους άλλους; Έχετε δει κάποια διαφορά;\nΘα χαρώ να διαβάσω την εμπειρία σας!\nΑυγούστου 28, 2019 4 σχόλια\nΕίναι κι αυτές οι μέρες που έχεις ανάγκη από λίγη έμπνευση, από λίγη μαγεία.\nΕικόνες έμπνευσης για σήμερα λοιπόν, εικόνες που μου αρέσουν, που με εμπνέουν, που με κάνουν να νιώθω όμορφα, εικόνες που θέλω να μοιραστώ μαζί σας.\n(όλες από ΕΔΩ )\nΚαι για περισσότερη έμπνευση, πατήστε ΕΔΩ !\nΑυγούστου 26, 2019 No σχόλια\n#1 Μετά από μια μεγάλη επιχείρηση σκούπα που έκανα πριν από μερικές μέρες στις τσάντες μου, ανακάλυψα μια ξεχασμένη pochette που είχα αγοράσει πριν από χρόνια σε ένα υπέροχο second hand μαγαζί στο Παρίσι και την οποία ζήτημα είναι να την έχω κρατήσει δυο φορές. Θυμάμαι την μέρα εκείνη, γυρνούσα μόνη μου σε μια όμορφη γειτονιά της υπέροχης αυτής πόλης χαζεύοντας τα όμορφα μαγαζιά, τα ιστορικά κτήρια και τα κουκλίστικα καφέ, όταν σε ένα μικρό στενό δρομάκι, ανακάλυψα ένα μαγαζάκι με vintage ρούχα και αξεσουάρ.\nΑφού πέρασα ώρες χαζεύοντας τα πανέμορφα φορέματα, τα κομψά παπούτσια και τις πραγματικά μοναδικές του τσάντες, έφυγα αγκαλιά με αυτόν τον υπέροχο φάκελο του οποίου το κόστος πρέπει να ήταν αν θυμάμαι καλά γύρω στα 10 με 15 ευρώ! Ήταν έρωτας με την πρώτη ματιά. Το χρώμα, οι λεπτομέρειες από ταρταρούγα, η ύφη ακόμα και η μυρωδιά του με ξετρέλαναν!\nΜέρες αργότερα και μετά από σχετική έρευνα στο ίντερνετ, διαπίστωσα πως είχα αγοράσει μια vintage τσάντα που κάποτε κόστιζε 250 ευρώ!\nΜου αρέσει τόσο πολύ να αγοράζω vintage ρούχα και αξεσουάρ και να ενώνω την ιστορία της ζωής τους με την δικιά μου ζωή... Μου αρέσει να φοράω κάτι από μια άλλη εποχή, από έναν άλλον κόσμο και να του δίνω την δυνατότητα να γνωρίσει και τον δικό μου!\nΕίναι αυτή η αίσθηση της ένωσης που με συναρπάζει. Σαν να παίρνεις μια ιστορία από το στόμα κάπου άλλου και να την συνεχίζεις εσύ, με τα δικά σου λόγια, την δική σου φαντασία. Το παίζαμε κάποτε αυτό το παιχνίδι!\nΤο σίγουρο είναι πως από δω και πέρα, το "χαμένο" μέσα στις αμέτρητες τσάντες μου τσαντάκι, θα με συνοδεύσει σε πολλές μικρές και μεγάλες χαρές μου!\nΕσάς; Σας αρέσουν τα vintage αντικείμενα, ρούχα και αξεσουάρ;\n#2 Τις μέρες που έκανα το digital detox μου κατάφερα και διάβασα δυο υπέροχα βιβλία, οι ιστορίες των οποίων εξελίσσονται με φόντο τον Δεύτερο Παγκόσμιο πόλεμο.\nΣήμερα θα σας μιλήσω για το πρώτο. Πρόκειται για το "Ο πόλεμος που έσωσε τη ζωή μου" της Kimberly Brubaker Bradley από τις εκδόσεις Παπαδόπουλος.\nΕίναι ενταγμένο στην κατηγορία Παιδική-Νεανική λογοτεχνία, παρόλα αυτά εγώ απόλαυσα ένα εξαιρετικό ιστορικό μυθιστόρημα για ενηλίκους.\nΚατά την διάρκεια του Β' Παγκοσμίου Πολέμου, πολλά παιδιά στο Λονδίνο αναγκάστηκαν να εγκαταλείψουν τα σπίτια τους και να δοθούν προσωρινά σε οικογένειες στην βρετανική επαρχία, σε μια επιχείρηση με το όνομα "Μαγικός Αυλός" που στόχο είχε να προστατέψει τον νεαρό πληθυσμό από τους βομβαρδισμούς του Χίτλερ.\nΗ δεκάχρονη Έιντα, γεννημένη με στρεβλοποδία (μια στροφική παραμόρφωση του κάτω άκρου του ποδιού) ζει μαζί με τον μικρότερο αδελφό της και την μητέρα τους σε ένα μικρό διαμέρισμα στο Λονδίνο από το οποίο δεν της επιτρέπεται να βγει αφού η μητέρα της ντρέπεται για την δισπλασία της κόρης της, με αποτέλεσμα να περνάει τη ζωή της μπροστά από ένα ανοιχτό παράθυρο, παρατηρώντας τον κόσμο από ψηλά, φροντίζοντας παράλληλα και τον μικρότερο αδελφό της.\nΟ πόλεμος όμως τους παίρνει μακριά από την σκληρή μητέρα της και μια καινούργια ζωή ξεκινά για τα δυο παιδιά, υπό την προστασία μιας νέας γυναίκας σε μια επαρχιακή πόλη.\nΤο "Ο πόλεμος που έσωσε τη ζωή μου" είναι ένα βιβλίο που με συγκίνησε, με άγγιξε και που με γέμισε με ελπίδα.\nΈνα βιβλίο που περνάει υπέροχα μηνύματα και που στο τέλος σε κάνει να πιστεύεις λίγο παραπάνω στην δύναμη που κρύβει ο καθένας από μας μέσα του!\nΣας προτείνω να το διαβάσετε ανεπιφύλακτα.\n#3 Μου έχετε ζητήσει πολλές φορές να σας μιλήσω για την πρωινή μου ρουτίνα ομορφιάς κι εγώ όλο το αναβάλω... Υπόσχομαι τώρα, πως θα το κάνω πολύ σύντομα!\nΜέχρι τότε θέλω να σας μιλήσω για την πρωτοποριακή σειρά περιποίησης προσώπου Cream Booster της Frezyderm που στην ουσία πρόκειται για αμπούλες ενίσχυσης της καθημερινής μας ενυδάτωσης που μπαίνουν πριν από την κρέμα μας για να ενισχύσουν την δράση της.\nΗ κάθε αμπούλα, εξατομικευμένη με διαφορετικά συστατικά για κάθε τύπο δέρματος και για κάθε ηλικία, κρατάει περίπου 10 μέρες, ίσως και λιγότερο, και προσφέρει ενυδάτωση, σύσφιξη, ελαστικότητα, λάμψη και πολλά άλλα.\nΕγώ μέχρι στιγμής δοκίμασα την Super Booster που ενισχύει με 25 ενεργά συστατικά την καθημερινή μου κρέμα ενισχύοντας την ενυδάτωση, την αντιοξειδωτική δράση και την αναδόμηση του δέρματος και την Wrinkle Plumper που εμπλουτίζει την κρέμα μου μειώνοντας έτσι τις ρυτίδες.\nΗ αίσθηση που μου άφησαν τα Boosters σε συνδυασμό με την κρέμα μου, είναι μια ευχάριστη αίσθηση απαλότητας, δροσιάς και αναζωογόνησης.\nΤο μόνο μείον του για μένα είναι ότι τελειώνουν γρήγορα!\nΤέλος να σας πω πως το κείμενο αυτό δεν είναι διαφημιστικό και πως όπως όλα τα πράγματα που σας προτείνω, έτσι και αυτά, τα έχω πρώτα δοκιμάσει και είναι αυτά που αρέσουν πραγματικά σε μένα και για αυτό σκεφτικά να τα μοιραστώ μαζί σας!\n#4 Δεν ξέρω αν εσείς τρώτε κόλλημα με κάποιο φαγητό και θέλετε να το μασουλάτε κάθε μέρα, εγώ πάντως το παθαίνω αυτό εδώ και χρόνια. Θυμάμαι πιο μικρή πως υπήρχαν περίοδοι που ήθελα να τρώω επί μια βδομάδα κάθε μέρα για μεσημεριανό κορν φλέιξ με γάλα ή τοστ με τυρί και ντομάτα.\nΤώρα έχω φάει κόλλημα με το αβοκάντο τοστ και θέλω να το τρώω ΚΑΘΕ μέρα.\nΠέραν του ότι με κρατάει χορτάτη για πολλές ώρες, ο συνδυασμός ψωμιού, αβοκάντο και αυγού με ξετρελαίνει.\nΗ αλήθεια είναι πως το συγκεκριμένο πιάτο δεν το φτιάχνω όταν το αβοκάντο δεν είναι στην εποχή του, αλλά ακόμα και τότε, άμα το βρω έξω και είναι καλό είναι η πάντα η πρώτη μου επιλογή!\nΑλήθεια, σας αρέσει το αβοκάντο;\n#5 Λατρεύω το σινεμά και πόσο μάλλον το θερινό, όπου έχω την δυνατότητα να δω μια όμορφη ταινία κάτω από τα αστέρια!\nΌταν μάλιστα η ταινία είναι σκηνοθετημένη από τον Κουέντιτ Ταραντίνο με πρωταγωνιστές τους Μπράντ Πιτ, Λεονάρντο Ντι Κάπριο, Μάργκο Ρόμπι και πολλούς άλλους, τότε είναι ακόμα καλύτερα.\nΧτες είδα με αγαπημένους φίλους και μια αγκαλιά ποπ κορν, την ταινία "Κάποτε στο...Χόλιγουντ".\nΜια ταινία ιδιαίτερη που πιστεύω πως δεν είναι για όλους, με πολύ διάλογο και σινεφιλικές αναφορές, με το ιδιαίτερο χιούμορ του Ταραντίνο και με δυο εξαιρετικές ερμηνείες από το δίδυμο Ντι Κάπριο και Μπράντ Πιτ που όσο περνούν τα χρόνια, ωριμάζει σαν το παλιό καλό κρασί.\nΗ ταινία αναφέρεται στο τέλος της χρυσής εποχής του Χόλιγουντ το 1969 και συγκεκριμένα στον τρόπο με τον οποίο βιώνει αυτήν την αλλαγή ένας τηλεοπτικός ηθοποιός που δεν κατάφερε να κάνει την καριέρα που ήθελε στο σινεμά (Λεονάρντο Ντι Κάπριο).\nΌπως καταλαβαίνετε λόγο της δουλειάς μου, όλο αυτό μου ήταν πολύ γνώριμο και οικείο και συναισθάνθηκα απόλυτα τον κατά τα άλλα γνωστό σταρ της τ.β. ο οποίος νιώθει πως δεν περνάει πια η μπογιά του για αυτό και έχει πέσει σε κατάθλιψη, νιώθει την ανάγκη να πιαστεί από κάπου και να αποδείξει πως έχει ταλέντο και πως αξίζει μια δεύτερη ευκαιρία.\nΟ σκηνοθέτης παίρνει τον χρόνο του και μας δείχνε με εξαιρετική απόδοση της εποχής, μια εκ των έσω εικόνα ενός Χόλιγουντ, με τα καλά του και τα στραβά του, με τα ψέματα και τις αλήθειες του.\nΔημιουργεί μια ταινία χαρακτήρων μπλέκοντας το φανταστικό με την πραγματικότητα πάντα με τον δικό του ιδιαίτερο τρόπο, που όπως είναι φυσικό δεν μπορεί να αρέσει σε όλους.\nΔεν θα σας πω περισσότερα για την υπόθεση για να μην την προδώσω.\nΕγώ προσωπικά πέρασα ωραία, γέλασα, διασκέδασα αλλά και συγκινήθηκα!\nΕσάς, σας αρέσουν οι ταινίες του Ταραντίνο; Έχετε δει κάποια στο παρελθόν;\nΑυγούστου 23, 2019 No σχόλια\nΤο σκορδόψωμο είναι μια πολύ απλή και εύκολη λύση για συνοδευτικό, τις μέρες που θέλουμε να προσθέσουμε μια νόστιμη πινελιά στο φαγητό μας.\nΘυμάμαι τη μαμά μου να κρατάει το ψωμί της προηγούμενης μέρας και να φτιάχνει με αυτό σκορδόψωμο. Μου άρεσε πολύ να το βουτάω στην χωριάτικη σαλάτα ή να το τρώω με τυρί και ελιές.\nΌταν έφυγα από το πατρικό μου σπίτι και επειδή βαριόμουν να το φτιάξω, το παρήγγελνα από γνωστή πιτσαρία, όμως δεν ήταν τόσο νόστιμο και αφράτο όσο της μαμάς μου…\nΤα τελευταία χρόνια αποφεύγω το ψωμί και γενικότερα την γλουτένη, όμως πριν από μερικές μέρες μου γεννήθηκε ξανά η επιθυμία για σκορδόψωμο και έτσι αγόρασα ψωμί χωρίς γλουτένη και αποφάσισα να το φτιάξω! Βγήκε στ’ αλήθεια πεντανόστιμο.\nΜοιράστηκα τον τρόπο παρασκευής του με βιντεάκια στα stories μου στο INSTAGRAM αλλά μετά σκέφτηκα πως θα ήταν ωραία να μοιραστώ τη συνταγή μαζί σας κι εδώ στο blog.\nΕίναι γρήγορη, εύκολη και είμαι σίγουρη πως θα σας αρέσει!\nΕννοείται πως μπορείτε να την φτιάξετε με ότι ψωμί θέλετε, φρέσκο ή και χτεσινό και να προσθέσετε επιπλέον μπαχαρικά της αρεσκείας σας.\n•1 φρατζόλα ψωμί ή 2 μικρά φρατζολάκια\n•4 σκελίδες σκόρδο\n•4 κουταλιές της σούπας ελαιόλαδο\nΣε ένα μπολ ανακατεύουμε το σκόρδο, το λάδι, το αλάτι και τον μαϊντανό.\nΧαράσσουμε το ψωμί κατά μήκος και κατά πλάτος, δημιουργώντας έτσι χωρίσματα μέσα στα οποία θα βάλουμε το μείγμα μας.\nΑλείφουμε το ψωμί με το μείγμα, φροντίζοντας να πάει παντού εσωτερικά στα κενά του αλλά και εξωτερικά.\nΒρέχουμε καλά μια λαδόκολλα, την στραγγίζουμε και τυλίγουμε με αυτήν το ψωμί.\nΗ βρεγμένη λαδόκολλα θα βοηθήσει το ψωμί μας να γίνει μαλακό από μέσα και κρατσανιστό απέξω!\nΤο τοποθετούμε σε ένα ταψί και το ψήνουμε για περίπου 20 λεπτά στους 150’.\nΑν θέλετε, μπορείτε να προσθέσετε στο μείγμα πάπρικα, πιπέρι, κύμινο ή κάποιο άλλο μπαχαρικό.\nΕγώ το αποφεύγω μιας και θέλω να υπερτερεί η γεύση του σκόρδου και η δροσιά του μαϊντανού!\nΌπως και να χει, δοκιμάστε το και θα με θυμηθείτε!\nΚαι εννοείται πως αν το φτιάξετε, θα χαρώ πολύ να μάθω τις εντυπώσεις σας!\nΑυγούστου 21, 2019 No σχόλια\nΑυγούστου 19, 2019 2 σχόλια\nΤελευταία δεν φτιάχνω γλυκά στο σπίτι.\nΤα αποφεύγω τόσο για μένα, όσο και για την Χριστίνα.\nΓια τον Γιώργο δεν χρειάζεται να πω κάτι, αφού τον αφήνουν παντελώς αδιάφορο.\nΈχοντας μοιραστεί μαζί σας το θέμα μου με την ζάχαρη (μπορείτε να το διαβάσετε σε ΑΥΤΟ το ποστ), προσπαθώ όσο μπορώ να μην την έχω στην καθημερινότητά μου και δη μέσα στο σπίτι μου.\nΤο συνηθισμένο μου "γλυκό" σε πιθανές κρίσεις λιγούρας, είναι το αναποφλοίωτο βιολογικό ταχίνι, με μια κουταλιά θυμαρίσιο μέλι!\nΠραγματικά με χορταίνει και μου καλύπτει την όποια υπογλυκαιμία μου.\nΕπειδή όμως όλα χρειάζονται σε τούτη τη ζωή, όταν αποφασίζουμε με την Χριστίνα να φτιάξουμε το κατιτίς μας, φροντίζω να έχω καλές πρώτες ύλες στο σπίτι και να επιλέγω συνταγές που να μπορούν να προσαρμοστούν στα δικά μου μέτρα και γούστα.\nΈτσι λοιπόν πριν από μερικές μέρες, φτιάξαμε παρέα ένα σοκολατένιο κέικ με άρωμα καρύδας, χωρίς γλουτένη παρακαλώ αφού τεσταρισμένα πια, ξέρω πως η συγκεκριμένη πρωτεΐνη με ενοχλεί και μου προκαλεί φουσκώματα.\nΠήρα που λέτε μια κλασική συνταγή για σοκολατένιο κέικ και της άλλαξα ολίγον τι τα φώτα.\nΑντί για λευκή ζάχαρη, βάλαμε ζάχαρη καρύδας και αντί για αγελαδινό γάλα, βάλαμε πάλι καρύδας εξού και η χαρακτηριστική καρυδένια γεύση που πήρε το κέικ μας.\nΤέλος αντί για κουβερτούρα βάλαμε κομμάτια ωμού, ακατέργαστου κακάο, κάνοντας έτσι το γλυκό μας λίγο πιο τσαχπίνικο.\nΘα μπορούσα να αντικαταστήσω και το ζωικό βούτυρο με λάδι καρύδας, αλλά σκέφτηκα ότι μπορεί με την πολύ καρύδα στο τέλος να καρυδιάσουμε και το άφησα ως έχει.\nΤο κεκάκι μας βγήκε σούπερ πεντανόστιμο και μοσχομυριστό και μπήκε στη λίστα με τα αγαπημένα μας.\nΠάμε να σας πω βήμα, βήμα πως το φτιάξαμε:\n•500 γρ. φαρίνα χωρίς γλουτένη (θα την βρεις στα σούπερ μάρκετ)\n•300 γρ. βούτυρο σε θερμοκρασία δωματίου\n•200 γρ. γάλα καρύδας\n•350 γρ. ζάχαρη καρύδας\n•3 βανίλιες (αν έχεις σποράκια από λοβό ακόμα καλύτερα)\n•3 κουταλιές της σούπας κομματάκια ωμού, ακατέργαστου κακάο\n•λίγη τριμμένη καρύδα για το γαρνίρισμα\nΒουτυρώνουμε μια στρογγυλή φόρμα και πασπαλίζουμε με λίγη φαρίνα.\nΒάζουμε σε ένα μεγάλο μπολ το βούτυρο, τη ζάχαρη και τη βανίλια και ανακατεύουμε καλά με μίξερ χειρός.\nΡίχνουμε διαδοχικά τα αυγά και συνεχίζουμε το ανακάτεμα.\nΠροσθέτουμε το γάλα και στη συνέχεια την φαρίνα και το κακάο και ανακατεύουμε μέχρι να ομογενοποιηθούν.\nΡίχνουμε το μείγμα στη φόρμα και ψήνουμε για περίπου 50 λεπτά.\nΑφήνουμε το κέικ να κρυώσει και το ξεφορμάρουμε σε μια πιατέλα!\nΠροαιρετικά γαρνίρουμε με τριμμένη καρύδα!\nΕμείς το δοκιμάσαμε παρέα με φυστικοβούτυρο και ένα ποτήρι γάλα για πρωινό και ήταν υπέροχο!\nΑν το φτιάξετε κι εσείς, μην ξεχάσετε να μου πείτε εντυπώσεις.\nΑυγούστου 12, 2019 No σχόλια\nΔεν ξέρω αν φταίει το καλοκαίρι, αλλά με έχει πιάσει μια άρνηση να ανοίξω τον υπολογιστή και να γράψω το οτιδήποτε.\nΙδανικά θα ήθελα να κλείσω και το κινητό και να εξαφανιστώ για λίγο, αλλά για να μην το κάνω μέχρι τώρα, μάλλον δεν έχει η έρθει η ώρα του.\nΠαρόλα αυτά, έχω τόσα πολλά πράγματα στο μυαλό μου που θέλω να μοιραστώ μαζί σας!\nΣυνταγές, σκέψεις, μέρη, παραλίες που τελικά δεν ξέρω αν θα καταφέρω να τα κρατήσω γραμμένα για πάντα σε αυτήν την γωνιά του μεγάλου σύμπαντος που λέγεται κυβερνοχώρος.\nΌπως και να έχει, σήμερα θέλω να μοιραστώ μαζί σας την καθιερωμένη μου λίστα και να σας πω όλα όσα θέλω να κάνω τον μήνα Αύγουστο!\nΑυτόν τον μήνα λοιπόν θέλω:\n•Να κάνω πικ νικ στην ταράτσα του σπιτιού μου.\n•Να ακούσω την καρδιά μου.\n•Να φάω σύκα με ροκφόρ και καρύδια.\n•Να κλείσω τα αυτιά μου στους ψιθύρους.\n•Να κάνω ένα κολάζ.\n•Να ζωγραφίσω με ακουαρέλα.\n•Να δω το φεγγάρι ξαπλωμένη σε μια παραλία.\n•Να φτιάξω ψωμί με μυρωδικά και σκόρδο.\n•Να οργανώσω τον Σεπτέμβρη μου.\n•Να κλείσω για μια ολόκληρη μέρα το κινητό μου.\n•Να μην έχω προσδοκίες.\n•Να πάω για μπάνιο μόνη μου.\n•Να κάνω ένα πράγμα τη φορά.\n•Να φάω μια τσίχλα με γεύση καρπούζι.\n•Να βγω στον καθαρό αέρα.\n•Να φτιάξω παγωμένη λεμονάδα.\n•Να συνεχίσω να μένω μακριά από τους τοξικούς ανθρώπους.\n•Να κάνω έστω τρία από τα παραπάνω.\nΚαλό μήνα αγαπημένοι και καλό υπόλοιπο καλοκαιριού, έτσι όπως εσείς το επιθυμείτε!\nΑυγούστου 06, 2019 No σχόλια


ΓΛΩΣΣΑΡΙ ΟΡΩΝ – Fertility ID\nACTH: αδρενοκορτικοτρόπος ορμόνη που παράγεται από την υπόφυση για να διεγείρει τα επινεφρίδια. Υπερβολικά επίπεδα οδηγούν σε προβλήματα γονιμότητας.\nΑδύναμος τράχηλος: εξασθενημένος τράχηλος που ανοίγει πρόωρα κατά την διάρκεια της εγκυμοσύνης και μπορεί να οδηγήσει σε αποβολή.\nΑζωοσπερμία: η απουσία σπερματοζωαρίων στο σπερματικό υγρό, που συνήθως προκαλείται από απόφραξη ή άλλους παράγοντες.\nΑΜΗ: Αντιμυλλέριος ορμόνη: Παράγεται από τα κοκκώδη κύτταρα των ωοθυλακίων και αποτελεί σημαντικό δείκτη του ωοθηκικού αποθέματος και της γονιμότητας μιας γυναίκας.\nΑμηνόρροια: απουσία περιόδου.\nΑνάλυση σπέρματος: μια βασική εξέταση ανδρικής γονιμότητας που γίνεται για την αξιολόγηση του αριθμού των σπερματοζωαρίων, την κινητικότητα, καθώς και την μορφολογία τους.\nΑνδρογόνα: ανδρικές ορμόνες όπως η τεστοστερόνη που αν τα επίπεδα τους δεν είναι φυσιολογικά δημιουργούν προβλήματα γονιμότητας σε άνδρες και γυναίκες.\nΑνδρολόγος: επιστήμονας που ειδικεύεται στην μελέτη της αναπαραγωγής στο ανδρικό φύλο.\nΑνευπλοειδία: αναφέρεται στον μη φυσιολογικό αριθμό χρωμοσωμάτων.\nΑνωοθυλακιορρηξία: μια κατάσταση που η γυναίκα δεν αποδεσμεύει ώριμα ωάρια σε τακτική βάση για γονιμοποίηση, γεγονός που μπορεί να οδηγήσει σε υπογονιμότητα.\nΑποβολή: απώλεια της εγκυμοσύνης.\nΑσθενοζωοσπερμία: χαμηλή κινητικότητα σπέρματος.\nΒ Χοριακή: ορμόνη (χοριακή γοναδοτροπίνη) που μετράται με μια απλή εξέταση αίματος για επιβεβαίωση της εγκυμοσύνης.\nΒιοψία του ενδομητρίου: μια διαδικασία στην οποία συλλέγεται ένα δείγμα από την εσωτερική “επένδυση” της μήτρας (ενδομητρικός ιστός) για ιστολογική εξεταση.\nΒλαστοκύστη: ένα έμβρυο 5ης -6ης ημέρας που αποτελείται από 70-100 κύτταρα, τα οποία διακρίνονται σε 2 ομάδες κυττάρων, την εμβρυοβλάστη στο εσωτερικό και την τροφοβλάστη στο εξωτερικό. Από την εμβρυοβλάστη θα αναπτυχθεί το έμβρυο, ενώ η τροφοβλάστη θα σχηματίσει τον πλακούντα.\nΒρωμοκριπτίνη: φάρμακο που χρησιμοποιείται για τη μείωση των επιπέδων της ορμόνης προλακτίνη όταν είναι σε παθολογικά επίπεδα.\nΓοναδοτροπίνες: ενέσιμα φάρμακα εξωσωματικής γονιμοποίησης που περιέχουν FSH ή συνδυσμό FSH/ LH.\nΔίκερος μήτρα: δισπλασία της μήτρας όπου το ανώτερο τμήμα της είναι διπλό.\nΕιδικός γονιμότητας: ένας γιατρός που ειδικεύεται στην υποβοηθούμενη αναπαραγωγή και εξωσωματική γονιμοποίηση.\nΕλεγχόμενη διέγερση των ωοθηκών: θεραπεία για την ανάπτυξη πολλαπλών ωοθυλακίων με χρήση ορμονών.\nΈμβρυο: τα πρώτα στάδια της ανάπτυξης ενός μωρού.\nΕμβρυολόγος: επιστήμονας που έχει προηγμένες γνώσεις στις εργαστηριακές τεχνικές υποβοηθούμενης αναπαραγωγής και εξωσωματικής γονιμοποίησης.\nΕμφύτευση: η εμφύτευση ενός γονιμοποιημένου ωαρίου (εμβρύου) στη μήτρα.\nΕνδομήτριο: η εσωτερική επένδυση (ιστός) της μήτρας. Αυτός ο ιστός ανταποκρίνεται στην κυκλική παραγωγή των ωοθηκικών ορμονών, παχαίνει και προετοιμάζεται για πιθανή εμφύτευση του εμβρύου, ενώ εάν τελικά δεν υπάρξει κύηση, απορρίπτεται κατά τη διάρκεια της εμμήνου ρύσεως.\nΕνδομητρίωση: είναι η παρουσία του ενδομητρικού ιστού σε περιοχές έξω από την μήτρα. Αυτή η κατάσταση αποτελεί κύριο αίτιο υπογονιμότητας. Η διάγνωση απαιτεί λαπαροσκόπηση.\nΕνδοωαριακή έχγυση σπέρματος (ICSI): μια προηγμένη εργαστηριακή τεχνική για την αντιμετώπιση της ανδρικής υπογονιμότητας, στην οποία ένα μόνο σπερματοζωάριο εισάγεται σ’ ένα ωάριο.\nΕξέταση για αντισώματα Ερυθράς: μια εξέταση αίματος που προσδιορίζει αν ο ασθενής δεν έχει ανοσία στην ερυθρά, μια ιογενή νόσο που μπορεί να προκαλέσει σοβαρές γενετικές ανωμαλίες.\nΕξωμήτριο: μια εγκυμοσύνη όπου το έμβρυο εμφυτεύεται εκτός της μήτρας. Δηλαδή εμφυτεύεται στην σάλπιγγα, την ωοθήκη ή στην κοιλιακή κοιλότητα. Μπορεί να χρειαστεί χειρουργική επέμβαση.\nΕξωσωματική γονιμοποίηση (IVF): μια διαδικασία στην οποία ένα ή περισσότερα ωάρια γονιμοποιούνται με σπέρμα στο εργαστήριο.\nΘερμοκρασία του σώματος: η θερμοκρασία του σώματος μιας γυναίκας μόλις ξυπνήσει που μπορεί να είναι ένδειξη ωορρηξίας.\nΘυλακιοτρόπος ορμόνη FSH: μια ορμόνη του διεγείρει την ανάπτυξη των ωοθυλακίων και τη σπεματογένεση.\nΘυρεοειδής αδένας: ο αδένας στο μπροστινό μέρος του λαιμού που παράγει θυρεοειδικές ορμόνες για τη ρύθμιση του μεταβολισμού.\nΙνομύωμα: καλοήθης όγκος που βρίσκεται στην μήτρα και αποτελείται από συνδετικούς ιστούς.\nΚαρυότυπος: μια γενετική ανάλυση που δείχνει αν τα χρωμοσώματα είναι φυσιολογικά.\nΚιτρική Κλομιφαίνη: φάρμακο για την ελεγχόμενη διέγερση των ωοθηκών. Συνήθως συνδυάζεται με σπερματέγχυση.\nΚόλπος: το πέρασμα που οδηγεί από τον τράχηλο της μήτρας στο εξωτερικό του σώματος.\nΚρυοσυντήρηση: μια διαδικασία που χρησιμοποιείται για να διατηρήσει σε βαθειά κατάψυξη ωάρια, σπέρμα, έμβρυα ή άλλο βιολογικό υλικό.\nΛαπαροσκόπηση: μια επέμβαση που χρησιμοποιείται μια μικρή κάμερα για να μπορέσει ο γιατρός να δει το εσωτερικό του σώματος. Η λαπαροσκόπηση χρησιμοποιείται για διαγνωστικούς σκοπούς ή για χειρουργικές επεμβάσεις όπως η αφαίρεση ινομυωμάτων, η θεραπεία ενδομητρίωσης κα.\nΜήτρα: πλέον σημαντικό τμήμα του γυναικείου αναπαραγωγικού συστήματος μέσα στο οποίο μεγαλώνει το έμβρυο.\nΟιστρογόνα: θηλυκές ορμόνες που παίζουν μεγάλο ρόλο στην αναπαραγωγική διαδικασία. Παράγονται κυρίως από τις ωοθήκες από την έναρξη της εφηβείας μέχρι την εμμηνόπαυση. Το πιο σπουδαίο οιστρογόνο είναι η οιστραδιόλη.\nΟλιγοσπερμία: όταν ο αριθμός των σπερματοζωαρίων είναι παθολογικά χαμηλός.\nΟυρήθρα: ο σωλήνας που επιτρέπει στα ούρα να περάσουν μεταξύ της ουροδόχου κύστης και του εξωτερικού του σώματος.\nΠαπ τεστ: μια εξέταση για την αξιολόγηση των κυττάρων του τραχήλου της μήτρας για να προσδιοριστεί αν είναι φυσιολογικά ή έχουν υποστεί αλλοιώσεις που μπορεί να οδηγήσουν σε καρκίνο.\nΠολύδυμη κύηση: η κύηση δύο ή περισσότερων εμβρύων στην ίδια γυναίκα την ίδια χρονική περίοδο.\nΠρογεστερόνη: η ορμόνη που παράγεται από το ωχρό σωματίο κατά το δεύτερο ήμισυ του κύκλου. Προετοιμάζει την μήτρα να δεχτεί την εμφύτευση του γονιμοποιημένου ωαρίου.\nΠροεμφυτευτική γενετική διάγνωση: έλεγχος με προηγμένες γενετικές τεχνικές των εμβρύων πριν από την εμφύτευση τους στα πλαίσια εξωσωματικής γονιμοποίησης, για την ανίχνευση γενετικών ανωμαλιών.\nΠρόκληση ωορρηξίας: η θεραπευτική χρήση ορμονών για την ανάπτυξη και την απελευθέρωση των ωαρίων από τις ωοθήκες.\nΠρολακτίνη: μια ορμόνη που προετοιμάζει το στήθος για παραγωγή γάλακτος κατά την διάρκεια της εγκυμοσύνης.\nΠρόωρη ωοθηκική ανεπάρκεια: η πρόωρη απώλεια της ομαλής λειτουργίας των ωοθηκών που συνδέεται με υψηλά επίπεδα γοναδοτροπίνων και χαμηλά επίπεδα οιστρογόνων, πριν την ηλικία των 35 ετών.\nΣάλπιγγες: σωλήνες μέσα στους οποίους πραγματοποιείται η γονιμοποίηση, αφού αρχικά συλλέξουν το ωάριο από την ωοθήκη κατά την ωορρηξία, και στη συνέχεια τα γονιμοποιημένο ωάριο οδηγείται στην μήτρα.\nΣπερματέχγυση: μια διαδικασία κατά την οποία κατάλληλα επεξεργασμένο σπέρμα εισάγεται στην μήτρα μιας γυναίκας μέσω ενός μικρού καθετήρα με σκοπό την αναπαραγωγή.\nΣτένωση του τραχήλου: απόφραξη του τραχήλου πιθανώς από επιπλοκές χειρουργικών επεμβάσεων.\nΣύνδρομο Asherman: μια κατάσταση όπου τα τοιχώματα της μήτρας προσκολλώνται το ένα στο άλλο. Συνήθως προκαλείται από φλεγμονή της μήτρας.\nΣύνδρομο πολυκυστικών ωοθηκών: μια κατάσταση που εμφανίζεται σε γυναίκες που έχουν υψηλά επίπεδα ανδρογόνων τα οποία προκαλούν προβλήματα στην ωορρηξία και κύστες στις ωοθήκες.\nΣύνδρομο υπερδιέγερσης ωοθηκών: μια σοβαρή παρενέργεια από την φαρμακευτική διέγερση των ωοθηκών κατά την θεραπεία υποβοηθούμενης αναπαραγωγής.\nΤεστοστερόνη: ανδρική ορμόνη υπεύθυνη για την σεξουαλική ορμή και την σπερματογένεση.\nΤράχηλος: το κατώτερο τμήμα της μήτρας που βρίσκεται εντός του κόλπου.\nΤραχηλική βλέννα: εκκρίσεις που παράγονται από τον τράχηλο της μήτρας. Η πυκνότητα της βλέννας ποικίλλει ανάλογα με τη φάση του εμμηνορροϊκού κύκλου.\nΥπερηχογράφημα (γυναικολογικό): εξειδικευμένο είδος διακολπικού ή κοιλιακού υπερήχου που χρησιμοποιείται για να απεικονίσει και να αξιολογίσει τη μήτρα και τις ωοθήκες.\nΥποβοηθούμενη αναπαραγωγή: ιατροφαρμακευτικές θεραπείες που στοχεύουν στο να βοηθήσουν τα ζευγάρια που έχουν πρόβλημα γονιμότητας.\nΥπογονιμότητα: η αδυναμία σύλληψης και εγκυμοσύνης μετά από 12 μήνες προσπάθειας σε γυναίκες κάτω των 35 ετών. Για γυναίκες άνω των 35 ετών μετά από έξι μήνες προσπάθειας μπορεί να θεωρηθεί ότι ίσως υπάρχει κάποιο πρόβλημα.\nΥποθάλαμος: ένα μέρος του εγκεφάλου που εκκρίνει την εκλυτική ορμόνη των γοναδοτροπινών GnRH.\nΥπόφυση: ο αδένας που ελέγχει τις ορμονικές λειτουργίες. Βρίσκεται στην βάση του εγκεφάλου και ελέγχει τις ορμόνες σε όλο το σώμα και τον θυροειδή αδένα.\nΥστεροσαλπιγγογραφία: μια διαδικασία που γίνεται με ακτίνες Χ για να προσδιοριστεί αν οι σάλπιγγες λειτουργούν κανονικά. Μια χρωστική ουσία περνάει μέσα από τις σάλπιγγες και έτσι μπορεί και να καθαρίσει τυχόν βλέννες που μπορεί να υπάρχουν, έχοντας έτσι εκτός από διαγνωστική και θεραπευτική δράση.\nΥστεροσκόπηση: είναι μια χειρουργική διαδικασία κατά την οποία ένα μικρό τηλεσκόπιο εισάγεται μέσω του κόλπου για να εξερευνήσει το εσωτερικό της μήτρας.\nΦλεγμονώδης νόσος της πυελού: λοίμωξη των πυελικών οργάνων που προκαλεί ασθένεια και μπορεί να οδηγήσει σε απόφραξη των σαλπίγγων και σε πυελικές συμφύσεις.\nΧρωμοσώματα: κυτταρικές δομές που φέρουν το γενετικό υλικό.\nΩοθήκες: όργανα στο γυναικείο σώμα που περιέχουν τα ωοθυλάκια και ως εκ τούτου και τα ωάρια και παράγουν οιστρογόνα και προγεστερόνη.\nΩοθηκική ανεπάρκεια: η αποτυχία των ωοθηκών να ανταποκριθούν στην ορμόνη FSH εξαιτίας κάποιας παθολογίας των ωοθηκών.\nΩοθυλάκια: σάκκοι γεμάτοι υγρό στην ωοθήκη οι οποίοι περιέχουν ωάρια που απελευθερώνονται κατά την διάρκεια της ωορρηξίας.\nΩοθυλακική φάση: η πρώτη φάση του έμμηνου κύκλου, πριν από την ωορρηξία, κατά την οποία τα ωοθυλάκια μεγαλώνουν και τα επίπεδα των οιστρογόνων αυξάνονται, προκαλώντας πάχυνση και του ενδομητρίου. Αυτο διαρκεί περίπου 12-16 ημέρες.\nΩορρηξία: απελευθέρωση ενός ώριμου ωαρίου από ένα ωοθυλάκιο στην επιφάνεια της ωοθήκης.\nΩχρινική φάση: οι ημέρες του έμμηνου κύκλου μετά την ωορρηξία, που τελειώνει με την έμμηνο ρύση. Συνήθως διαρκεί 14 ημέρες.\nΩχρινοτρόπος ορμόνη (LH): μια ορμόνη που παράγεται στην υπόφυση και προκαλεί την παραγωγή στεροειδών, κυρίως οιστραδιόλης, στην ωοθήκη. Δρα σε συνεργασία με τη θυλακιοτρόπο ορμόνη. Μετά την ωορρηξία, η LH διατηρεί το ωχρό σωμάτιο, που παράγει προγεστερόνη.\nΩχρινοτρόπος Ορμόνη LH – διέγερση: απελευθέρωση μεγάλων ποσοτήτων της ωχρινοτρόπου ορμόνης κατά την διάρκεια του εμμηνορροϊκού κύκλου της γυναίκας. Αυτό έχει αποτέλεσμα την απελευθέρωση ενός ώριμου ωαρίου (ωορρηξία).\nΩχρό σωμάτιο: ότι έχει απομείνει από το ωοθυλάκιο στην ωοθήκη μετά την ωοθυλακιορρηξία. Ορισμένες φορές μπορεί να μετατραπεί σε κύστη οπότε και ονομάζεται κύστη ωχρού σωματίου.


29 τρόποι να γίνετε δημιουργικοί! | ΟΡΘΟΔΟΞΗ ΘΕΟΛΟΓΙΑ : ΜΕΛΕΤΗ ΤΗΣ ΑΓΙΑΣ ΓΡΑΦΗΣ, ΤΗΣ ΕΚΚΛΗΣΙΑΣΤΙΚΗΣ ΙΣΤΟΡΙΑΣ ΚΑΙ ΤΗΣ ΖΩΗΣ ΤΗΣ ΕΚΚΛΗΣΙΑΣ\nΑπό το LE : Etwinning 3.0 at : http://learninglab.etwinning.net/web/etwinning-3.0/resources-create\n1) Φτιάξε καταλόγους\n2) Να έχεις το σημειωματάριό σου παντού\n3) Προσπάθησε να γράφεις ελεύθερα ό,τι σκέφτεσαι\n4) Φύγε μακριά από το κομπιούτερ!\n5) Σταμάτα να κατηγορείς τον εαυτό σου!\n6) Ξεκουράζου με διαλείμματα\n7) Να τραγουδάς στο μπάνιο!\n8) Να πίνεις καφέ!!!\n9) Άκου νέα είδη μουσικής!\n10) Να είσαι ανοιχτός στις ιδέες σου\n11) Να αποκτήσεις φιλίες με δημιουργικούς ανθρώπους\n12) Να αλληλεπιδράς, να ανταλλάσσεις απόψεις\n13) Να συνεργάζεσαι\n14) Μην τα παρατάς!\n15) Εξασκησε τον εαυτό σου\n16) Επέτρεψε στον εαυτό σου να κάνει λάθη!\n17) Πήγαινε σε κάποιο τόπο καινούριο\n18) Να μετράς τις ευλογίες που απολαμβάνεις στη ζωή σου!\n19) Να ξεκουράζεσαι αρκετά\n20) Να παίρνεις πρωτοβουλίες που να φροντίζεις να είναι ασφαλείς! (Παίρνε τα ρίσκα σου)\n21) Σπάσε τους κανόνες!\n22) Μην εξαναγκάζεις τον εαυτό σου πιέζοντάς τον να εργάζεται ασταμάτητα\n23) Διάβασε μια σελίδα από το λεξικό!!!\n24) Άρχισε να προσπαθείς να σε αναγνωρίζουν κάποιοι τέλειον (να σε εμπιστεύονται γιατί θα σε θεωρούν ότι γνωρίζεις και θα ωφεληθούν από σένα)\n25) Δημιούργησε ένα πλαίσιο εργασίας\n26) Έχεις μια ιδέα; Γράψε την αμέσως!\n27) Καθάρισε το χώρο εργασίας σου!\n29) Να τελειώνεις (τελειοποιείς) την εργασία που αναλαμβάνεις πριν αρχίσεις άλλη!


Σε οποιαδήποτε απόσταση από: σιδηροδρομικό σταθμό Higashimihama\nΠαροχές Εστιατόριο Σπα Ίντερνετ Ξενοδοχείο μη καπνιστών Κλιματισμός Δωρεάν WiFi Παραλιακό Πισίνα Μικρή κουζίνα Πρόσβαση-αναπηρικό καρότσι Μπαρ/Lounge Σουίτες Υπηρεσία δωματίου Γυμναστήριο Δωρεάν στάθμευσηΌλα\n5,0 χλμ. από σιδηροδρομικό σταθμό Higashimihama\n7,8 χλμ. από σιδηροδρομικό σταθμό Higashimihama\n7,9 χλμ. από σιδηροδρομικό σταθμό Higashimihama\n8,0 χλμ. από σιδηροδρομικό σταθμό Higashimihama\n8,2 χλμ. από σιδηροδρομικό σταθμό Higashimihama\n8,5 χλμ. από σιδηροδρομικό σταθμό Higashimihama


Μπανγκόκ: Πώς να ζήσετε αυτό το ταξίδι… like a local! Μπανγκόκ: Πώς να ζήσετε αυτό το ταξίδι… like a local! | Epirusblog.gr | Ιωάννινα Ήπειρος Ελλάδα\nΗ Μπανγκόκ, η πρωτεύουσα της Ταϊλάνδης, γνωστή και ως «Πόλη των Αγγέλων», είναι ένας προορισμός που πολλοί ονειρεύονται να επισκεφτούν. Εμείς εδώ σας αποκαλύπτουμε όλες τις συμβουλές να ζήσετε αυτό το ταξίδι… like a local!\nΗ πόλη των αντιθέσεων και των σχεδόν 10 εκατομμυρίων κατοίκων, είναι ένας από τους πιο δημοφιλείς τουριστικούς προορισμούς στον κόσμο, αν και είναι εύκολο να πέσει κανείς θύμα παγίδων σε έναν τέτοιο τόπο.\nΓια να αποφύγετε κάτι τέτοιο, δείτε πως να ζήσετε το ταξίδι σας στη Μπανγκόκ σας ντόπιος!\nΑν αποφασίσετε να κάνετε πραγματικότητα αυτό το ταξίδι, σας έχουμε και προτάσεις για διαμονή σε υπέροχα ξενοδοχεία της Μπανγκόκ.\n1. Ο Ναός του «David Beckham» Μοναχοί προσκυνούν τον Χρυσό Βούδα στο ναό Pariwat\nΊσως πιστεύετε ότι όλοι οι ναοί στην Μπανγκόκ µοιάζουν πολύ µεταξύ τους, µέχρι να επισκεφτείτε τον Wat Pariwat, ένα σύµπλεγµα ναών στη νοτιοανατολική πλευρά της πόλης.\nΕκ πρώτης όψεως, ίσως µοιάζει µε όλους τους άλλους, αλλά αν κοιτάξετε πιο προσεκτικά, θα ανακαλύψετε αναπαραστάσεις από πάντα, τη Wonder Woman, τον Pikachu, φιγούρες του Ντίσνεϊ και την αγγελική µορφή του γυµνόστηθου Οµπάµα, όλα συνδυασµένα µε περίτεχνα µωσαϊκά που καλύπτουν τους τοίχους και το ταβάνι.\nΠρόκειται πραγµατικά για µια οπτική πανδαισία, στην οποία µπορείτε να περάσετε πολλές ώρες αναζητώντας µια αναφορά στην pop κουλτούρα, όπως π.χ. στον David Beckham, από τον οποίο ο ναός πήρε το όνοµά του.\n2. H γειτονιά του street food Thai Street Food\nΣτη Rattanakosin, µια από τις παλαιότερες συνοικίες της Μπανγκόκ, η περιοχή γύρω από τον δρόµο Phraeng Bhuthorn φιλοξενεί µερικά από τα πιο θρυλικά στέκια της πόλης.\nΓια τους πιο περιπετειώδεις, το Samong Moo Thai Tham είναι must, διάσηµο για τα πιάτα µε χοιρινό ζωµό γεµάτο µε τραγανή πέτσα ψαριού, εντόσθια και µυαλό χοίρου! Λίγο παρακάτω, απολαύστε ένα γεύµα στο Udom Pochana που χρειάζεται λιγότερο… κουράγιο.\nΣτο µενού αυτού του παλιού εστιατορίου πρωταγωνιστούν το κάρυ κινέζικου στυλ, µε µαγειρεµένο µοσχάρι πάνω σε ρύζι, και τα ολόφρεσκα spring rolls µε πικάντικη σάλτσα και ζουµερό κρέας από καβούρι.\nΑπολαύστε ένα µπολ παγωτό καρύδα στο Nuttaporn, οµολογουµένως το καλύτερο µέρος για να δοκιµάσετε ένα κλασικό ταϊλανδέζικο επιδόρπιο.\n3. Στούντιο µε vintage αισθητική Vintage αντικείμενα\nΔύσκολα θα βρείτε άλλα µέρη για να δείτε από κοντά vintage αντικείµενα από το Papaya Studio, µια αποθήκη επίπλων στο απόµερο προάστιο Lat Phrao.\nΌ,τι κι αν θελήσετε θα το βρείτε εδώ, από φιγούρες των Star Wars που µοιάζουν σαν αληθινές, µέχρι µεγαλοπρεπείς καθρέφτες σε στυλ ροκοκό, κινεζικά βάζα, κλασικές πολυθρόνες, όλα ταξινοµηµένα κατά εποχή και λειτουργία σε µια από τις πολλές αποθήκες ή στα στηµένα σαλόνια.\nΗ συλλογή έχει συγκεντρωθεί από τον κύριο Tong, έµπειρο πωλητή και δηµοφιλή παρουσία στη διακοσµητική σκηνή της πόλης.\nΠαρόλο που όλα τα αντικείµενα διατίθενται προς πώληση, οι τσιµπηµένες τιµές αποθαρρύνουν τους πιθανούς αγοραστές. Αντιθέτως, συχνά τα αντικείµενα ενοικιάζονται για ταινίες ή φωτογραφίσεις.\nΗ είσοδος είναι δωρεάν, αλλά όσοι φέρουν επαγγελµατικό φωτογραφικό εξοπλισµό θα πρέπει να καταβάλουν ένα µικρό τίµηµα.\n4. Υπέροχο ’40s εστιατόριο\nΠερνώντας το κατώφλι του Muslim Restaurant θα αισθανθείτε σαν να έχει σταµατήσει ο χρόνος. Το εσωτερικό του µουσουλµανικού-ταϊλανδέζικου εστιατορίου στην πολυπολιτισµική γειτονιά Bang Rak δεν έχει αλλάξει καθόλου από τότε που άνοιξε, τη δεκαετία του 1940.\nΜε τους ξύλινους πάγκους, τους καταγάλανους τοίχους και τις ξεθωριασµένες οικογενειακές φωτογραφίες, είναι ένα γοητευτικό µέρος.\nΠαρ’ όλα αυτά, δεν είναι µόνο η ατµόσφαιρα υπέροχη εδώ, αλλά και το φαγητό. Μερικά από τα καλύτερα πιάτα του µενού είναι το roti mataba, ένα πιτάκι µε µοσχάρι και µπαχαρικά, και το sup hang wua, πικάντικη σούπα από µοσχαρίσια ουρά µε µια ιδιαίτερα έντονη γεύση.\nΕπισκεφτείτε το Δευτέρα ή Παρασκευή για να δοκιµάσετε το κλασικό του πιάτο, Khao mok phae, ένα µπιριάνι µε τρυφερό κατσικίσιο κρέας κρυµµένο κάτω από µια στοίβα κίτρινου ρυζιού. Το καλύτερο; Ένα πλήρες γεύµα µε πολλά πιάτα, σνακ και ποτά θα σας στοιχίσει ελάχιστα!\n5. Ο πνεύµονας πρασίνου της πόλης Ο ποταμός Chao Phraya\nΜια σύντοµη βαρκάδα από την Ban Krachao, τη συνοικία µε τις επιχειρήσεις της Μπανγκόκ, γνωστή και ως πνεύµονας πρασίνου, είναι µια ευχάριστη απόδραση από τους πολυσύχναστους δρόµους.\nΑυτή η µικρή χερσόνησος στον ποταµό Τσάο Πράγια φιλοξενεί ένα παζλ από µπανανιές, πυκνή βλάστηση και µικρά χωριά.\nΜόνο η απλή θέα του ορίζοντα της πόλης, που λάµπει µέσα από τις πυκνές φυλλωσιές, σας υπενθυµίζει ότι βρίσκεστε µέσα σε µια από τις µεγαλύτερες µητροπόλεις της Ασίας.\nΙδανικά εξερευνήστε τη µε ποδήλατο, το οποίο θα σας επιτρέψει να περάσετε από φυσικά µονοπάτια µέσα από πελώρια δέντρα και αυλές.\n6. Ένα µοναδικό κινέζικο αρχοντικό Sol Heng Tai Mansion\nΚρυµµένο µέσα σε έναν λαβύρινθο από σοκάκια στην Talad Noi (εργατική συνοικία που συνορεύει µε την Chinatown της πόλης) θα βρείτε το Sol Heng Tai Mansion, ένα από τα εναποµείναντα παραδοσιακά κινέζικα σπίτια της πόλης.\nΧτίστηκε από µια σηµαντική οικογένεια, αυτή των Hokkien, πριν από 200 χρόνια. Το κτήριο αποτελείται από τέσσερις πτέρυγες που περιβάλλουν µια µεγάλη αυλή, όλες σε παραδοσιακό στυλ. Έχει περάσει από οκτώ γενιές και εξακολουθεί να λειτουργεί ως οικογενειακή κατοικία.\nΟι τωρινοί κάτοικοι έχουν σχολή καταδύσεων και εκτροφείο σκύλων. Μερικά τµήµατα της κατοικίας έχουν πια παρακµάσει, καθώς όπως λένε οι ιδιοκτήτες δεν λαµβάνουν οικονοµική στήριξη από το κράτος προκειµένου να το συντηρήσουν. Οι επισκέπτες που θέλουν µπορούν να παραγγείλουν κάτι, όπως έναν καφέ, σαν µια κίνηση ενίσχυσης.\n7. Μια γεύση από βορρά\nΜέσα σε µια γειτονιά γεµάτη από αστραφτερά εστιατόρια, το Gedhawa διακρίνεται για την ιδιόρρυθµη διακόσµηση και την ανεπιτήδευτη ατµόσφαιρα που έχει.\nΣε ένα ήσυχο σοκάκι δίπλα στον δρόµο Sukhumvit (την κύρια διέλευση της περιοχής), αυτό το µικρό εστιατόριο είναι γεµάτο µε σηµαίες προσευχών του βορρά, ξύλινα σκαλιστά αντικείµενα και ρετρό στοιχεία σε φόντο από ροζ τοίχους.\nΤο µενού είναι γραµµένο στο χέρι κι εστιάζει κυρίως στα πιάτα του ταϊλανδέζικου βορρά, γεγονός σπάνιο στη χώρα, όπως είναι το κλασικό khao soi (σούπα µε νουντλς και κάρυ) και το nam prik num, ένα καυτερό ντιπ που σερβίρεται µε βραστά λαχανικά.\nΠαρά το γεγονός ότι µοιάζει µε κρυµµένο διαµάντι, είναι ένα δηµοφιλές στέκι στην ιαπωνική κοινότητα της περιοχής.\n8. Ένα κλασικό συνοικιακό καφέ Kope Hya Tai Kee\nΤα τελευταία χρόνια τα hipster καφέ ξεπετάγονται σαν τα µανιτάρια στην Μπανγκόκ. Και παρόλο που οι τοίχοι µε τα τούβλα, τα γυµνά φωτιστικά και τα µενού πάνω σε πίνακες είναι στη µόδα, λίγα είναι τα καφέ που µπορούν να συναγωνιστούν την ατµόσφαιρα του Kope Hya Tai Kee, που άνοιξε το 1953.\nΕδώ το hipster chic στοιχείο απουσιάζει πλήρως. Αντιθέτως, το µέρος διαθέτει τραπεζάκια µε µάρµαρο, παλιοµοδίτικα δοχεία τσαγιού και ασπρόµαυρες φωτογραφίες από τους πρώτους ιδιοκτήτες. Συνήθως θα βρείτε ηλικιωµένους να µιλάνε στη διάλεκτο Teochew.\nΕίναι φιλικοί και είστε ευπρόσδεκτοι να έρθετε και να απολαύσετε µαζί τους µια κούπα καφέ boran, που σερβίρεται µε µπόλικη ζάχαρη και ζαχαρούχο γάλα.\nΕδώ σερβίρονται και πρωινά σε απλό american style. Δοκιµάστε το κλασικό kai kata, µε τηγανητά αυγά, γλυκό κινέζικο λουκάνικο, χοιρινό κιµά και αρακά σε µια φέτα µε ψωµί αλειµµένο µε βούτυρο.\n9. Μια φωλιά για να ξεδιψάσετε δίπλα στο ποτάµι Το ξνοδοχείο Shangri-La στη Μπανγκόκ\nΜια ετοιµόρροπη φωλιά στη σκιά του ξενοδοχείου Shangri-La, το Jack’s Bar είναι αγαπηµένο στέκι ντόπιων σεφ, καλά ενηµερωµένων τουριστών και ξένων. Και όχι άδικα, καθώς ο συνδυασµός της υπέροχης θέας, φθηνών ποτών και ανεπιτήδευτης ατµόσφαιρας είναι ασύγκριτος.\nΒρίσκεται σε µια φυσική πλατφόρµα πάνω στο νερό και είναι το ιδανικό σηµείο για να χαζέψετε το ποτάµι πίνοντας µια κρύα µπύρα (µε τον ταϊλανδέζικο τρόπο, πάνω σε πάγο, αφού δεν υπάρχει κλιµατισµός για να δροσιστείτε). Αν πεινάτε, το µέρος αυτό σερβίρει αυθεντικό ταϊλανδέζικο φαγητό.\nΤο µενού εστιάζει στα θαλασσινά και καλύπτει κλασικά αλλά και µερικά πιο σπάνια πιάτα του νότου µε µια πικάντικη πινελιά. Ο σεφ προτείνει φασόλια στον ατµό µε γαρίδες, ή khua kling, ένα κάρυ µε πιπέρια, χοιρινό κιµά και λεµονόχορτο.\n10. Διαµονή σε παλιοµοδίτικο B&B Baan Pra Nond\nΑυτό το αποικιακό αρχοντικό σε παστέλ αποχρώσεις βρίσκεται στη συνοικία Surasak και κάποτε το αγκάλιαζαν περιβόλια και κανάλια.\nΣήµερα, 70 χρόνια µετά, είναι ανάµεσα σε πολυσύχναστους δρόµους, χωρίς, ωστόσο, να έχει χάσει το παραµικρό από την παλιά του γοητεία.\nΠρόκειται για το Baan Pra Nond, ένα φιλόξενο B&B µε ιδιοκτήτρια την εγγονή των πρώτων ιδιοκτητών (το πορτρέτο των οποίων βρίσκεται στο κέντρο του σαλονιού).\nΑπέχει πολύ από τα πολυτελή ξενοδοχεία της γειτονιάς, αλλά ό,τι του λείπει σε εγκαταστάσεις, το κερδίζει µε τη ρετρό γοητεία και την πραγµατικά φιλική εξυπηρέτηση.


The Perfection: Θρίλερ - LesbianPortal\nΗ ταινία: η Σάρλοτ ήταν κάποτε μια εξαιρετική τσελίστα που διέκοψε απότομα την καριέρα της για να αφοσιωθεί στην άρρωστη μητέρα της. Μετά το θάνατο της τελευταίας, η Σάρλοτ αναζητά τον μέντορα της – έναν πανίσχυρο άνθρωπο που διευθύνει την καλύτερη μουσική ακαδημία. Πλέον όμως το νέο αστέρι είναι μια άλλη πολύ ταλαντούχα μουσικός, η Λίζι. Ανάμεσα στα δύο κορίτσια θα δημιουργηθεί μια σχέση έντονου πάθους που όμως θα σημαδευτεί ανεπανόρθωτα από τη ζήλια της Σάρλοτ για τη λαμπρή καριέρα που ανοίγεται μπροστά στη Λίζι. Τα κορίτσια αποφασίζουν να κάνουν ένα χαλαρωτικό ταξίδι στην ενδοχώρα της Κίνας και εκεί η Σάρλοτ θα βρει ευκαιρία να εκτελέσει το σχέδιο εκδίκησης της… Αίμα και ακραίες σκηνές, σίγουρα θα φέρουν τον θεατή της συγκεκριμένης ταινίας στα όρια του.\nElsa: …στο τέλος της ταινίας καταλαβαίνουμε γιατί λέγεται Perfection…\nRose: …άσε με- με τις μ@κιες που με βάζεις και βλέπω….\nRose: …..χαχαχαχαχχα…. μα πραγματικά τι θες να σχολιάσω;\nElsa: (μας έχει πάρει πολύ ώρα να ξεκινήσουμε να μιλάμε γιατί γελάμε νευρικά και οι δύο μετά από αυτά που είδαμε)… εντάξει πολύ σκληρές σκηνές, πρέπει να σου αρέσουν το αίμα και οι σπλατεριές για να καταφέρεις να δεις τη συγκεκριμένη ταινία….\nRose: …μα είναι ότι πιο άρρωστο έχουμε δει… γελάω για να μην αρχίσω να ουρλιάζω!\nElsa: …είναι άρρωστο όντως… νομίζω η λέξη που το χαρακτηρίζει είναι… Twisted…\nRose: …διεστραμμένο… Αμάν βρε αγάπη μου… μια ταινία της προκοπής να φέρεις μια φορά…τι κριτική θα γράψουμε πάλι;\nElsa: …καλά κοίτα- κάτι τέτοια άρρωστα, έχουν κοινό που τα ακολουθεί…πιστεύω θα βρεθούν αναγνώστριες μας που θα γουστάρουν τις σπλατεριές και θα ψηθούν να το δουν. Έχει γίνει ούτως ή άλλως viral και έχει ξεσηκώσει άπειρα σχόλια στα social…\nRose: …εγώ το βρήκα αηδιαστικό… αηδία και διαστροφή… χάλια κορίτσια…. απορώ πως το γυρίζανε, εγώ αν ήμουν ηθοποιός και με βάζανε να γυρίζω τέτοιες βλακείες, θα γελούσα όλη την ώρα\nElsa: …εντάξει δίκιο έχεις … αλλά για να το δούμε συνολικά… δεν βρίσκεις ότι τελικά είχε ένα point;\nRose: …ε τώρα τι να σου πω. Ναι, τελικά είχε ένα νόημα. Και έντονο νόημα- επίκαιρο θα έλεγα σχετικά με το κίνημα #metoo που βιώνουμε… ήρθε μια δικαίωση στο τέλος\nElsa: ναι αυτό νομίζω και εγώ. Είναι μια πολύ ακραία ταινία και πραγματικά έχεις χίλιους λόγους και αφορμές να την σταματήσεις σε πολλά σημεία γιατί θεωρείς είτε ότι βλέπεις κάτι αναίτια ακραίο είτε ότι δεν έχει νόημα ο χρόνος που σπαταλάς για να δεις κάτι που σου κάνει κόμπο το στομάχι. Όμως σε πάει κάπου. Έχει μια σαφή κατάληξη- έχει Νέμεση…\nRose: ναι έχει σίγουρα. Απλώς νομίζω πως ο σκηνοθέτης παίζει με τα νεύρα μας μέχρι να μας φτάσει στο τέλος της ταινίας όπου καταλαβαίνουμε τι γίνεται και γιατί γίνεται…\nElsa: με τα νεύρα, το στομάχι και την αισθητική μας…τουλάχιστον σε τρία σημεία είπαμε να το κλείσουμε και να δούμε κάτι άλλο, απλώς επειδή γελούσαμε, αφήσαμε την ταινία να εξελίσσεται και έτσι μας ξαναέβαζε στην πλοκή της…\nRose: με πολύ δυσκολία την τελειώσαμε αυτή την ταινία- να το πεις αυτό… ότι μέχρι τη μέση της, απλά χαζεύαμε και γελάγαμε με τις αηδίες που βλέπαμε…\nElsa: θα το γράψω αυτό φυσικά, και θα γράψω πως φτάνοντας στο μέσο της ταινίας είχαμε αποφασίσει να την κάψουμε. Ότι δηλαδή δεν θέλαμε να γράψουμε κριτική και να τη συμπεριλάβουμε στις ταινίες του lesbianportal. Θεωρήσαμε πως είναι ότι χειρότερο έχουμε δει μέχρι σήμερα. Αλλά προς το τέλος, άρχισε να βγάζει νόημα… καταλάβαμε το εννοιολογικό της πλαίσιο και το τι ήθελε να προβάλλει ο δημιουργός της…\nRose: …απλώς να ξέρετε κορίτσια ότι το προβάλλει με πολύ ζόρικο τρόπο που σίγουρα θα σας φέρει στα όρια σας\nElsa: οκ, είμαστε σαφείς… για πάμε τώρα να δούμε την ουσία της ταινίας. Είναι τόσο επίκαιρη σχετικά με τη σεξουαλική εκμετάλλευση στον χώρο των καλλιτεχνών από αυτούς που έχουν θέσεις εξουσίας και ισχύος\nRose: σου δείχνει το πως μπορεί να είναι στημένο ένα σάπιο σύστημα και πόσο μπορεί όλη αυτή η κακοποίηση να διαστρεβλώσει τον ψυχισμό ενός νέου ανθρώπου που προσπαθεί να ξεκινήσει τη ζωή και την καριέρα του γεμάτος όνειρα\nElsa: τρείς ψυχές κατεστραμμένες… που δεν ησυχάζουν ακόμα και όταν φτάσουν στην κάθαρση… καμία δυνατότητα να ισορροπήσουν ψυχικά. Η κάθε τους απόφαση είναι άρρωστη ενώ η λύτρωση απλώς αναδεύει μια σαδο-μαζοχιστική πραγματικότητα…\nRose: …ουσιαστικά δεν υπάρχει λύτρωση… η εκδίκηση δεν φέρνει λύτρωση…\nElsa: …και ενεργειακά αν το δούμε, η εκδίκηση συντηρεί τη χαμηλή δόνηση… δεν συγχωρείς… δεν το ξεπερνάς… δεν πας παρακάτω… παραμένεις εκεί δέσμιος της κακίας…\nRose: … πως θα μπορούσαν όμως να συγχωρέσουν ρε συ αγάπη; Όταν ο άλλος σε έχει βλάψει τόσο δομικά… καλά τα λες για δονήσεις, αλλά πρακτικά πως γίνεται να τον αφήσεις να αλωνίζει και να πας παρακάτω…\nElsa: …καταρχάς δεν τον αφήνεις να αλωνίζει. Ζεις σε μια ευνομούμενη πολιτεία που υπάρχουν νόμοι και εφαρμογή τους. Και ναι, οκ, μπορεί να είναι μπάχαλο και να μπλέκεις σε μια φοβερή γραφειοκρατία που συνήθως σε γδέρνει ψυχικά μέχρι να αποδώσει την όποια δικαιοσύνη- αλλά αυτό είναι το μόνο που έχεις στα χέρια σου. Η αυτοδικία δεν είναι σε καμία περίπτωση λύση. Η συγχώρεση επιβάλλεται πρωτίστως για τον εαυτό σου. Για να γαληνέψει η δική σου ψυχή από το κακό που σου επέβαλαν και βίωσες\nRose: συνήθως όμως- ο ισχυρός, έχει τις άκρες του μέσα στο σύστημα και απλώς βγαίνει αλώβητος… και εσύ ο τρελός της ιστορίας…\nElsa: να όμως που όταν οι περιπτώσεις γίνονται πολλές, το σύστημα καταρρέει… όταν ο ένας παίρνει θάρρος από τον άλλο και αποκαλύπτει τη βία που δέχθηκε- τελικά ο ισχυρός χάνει την κοινωνική αξιοπιστία του και αρχίζει να φαίνεται όλη η σαπίλα…\nRose: ωραία, να έχεις το θάρρος να το φανερώσεις… πως όμως τον συγχωρείς για το κακό που σου έκανε?\nElsa: «Συγχωρώ» σημαίνει χωράω μαζί… χωράτε και οι δύο στο ίδιο σύμπαν. Εκείνος με την κατάρα του που βασανίζει τη δική του ψυχή. Εσύ με την ελεύθερη βούληση σου να μην διαιωνίζεις την κακία, την αδικία, τη βία… ακόμα και όταν την έχεις υποστεί στο πετσί σου. Αναγνωρίζεις το δικαίωμα του να είναι κακός. Δεν θα τον αλλάξεις εσύ, δεν θα τον διδάξεις, δεν θα τον σωφρονίσεις και σίγουρα δεν θα τον σώσεις από τον κακό του εαυτό. Το μόνο που μπορείς να κάνεις είναι να περιχαρακώσεις τα δικά σου όρια ώστε να μην “διαντιδράς” μαζί του.\nRose: Ναι – αλλά πως θα βγάλεις από το μυαλό σου τη σκέψη να του κάνεις κακό; Να τον δεις να υποφέρει για αυτά που σου έκανε;\nElsa: μια σκέψη είναι. Φυσικά και μπορείς να την μπλοκάρεις. Να σταματήσεις να σκέφτεσαι οτιδήποτε περιλαμβάνει πόνο… οτιδήποτε διαιωνίζει τη βία. Δεν είναι δική σου ευθύνη να αποδώσεις δικαιοσύνη. Αν σε βοηθάει, μπορείς να είσαι απολύτως σίγουρη πως το σύμπαν – ο θεός – η φύση – η δράση/αντίδραση, όπως θες πες το, θα επιφέρει από μόνη της αυτό που εσύ ονομάζεις δικαιοσύνη. Αυτός δηλαδή που προκαλεί πόνο, να είσαι σίγουρη ότι θα υποφέρει. Ήδη υποφέρει. Ήδη βιώνει ανισορροπία. Και αυτό συμβαίνει σε όλα του τα επίπεδα… ψυχικό, πνευματικό, σωματικό… Βιώνει μια κόλαση μέσα στην ίδια του την κακία\nRose: άρα, τον αφήνεις και πας παρακάτω…\nElsa: ακριβώς… δεν ασχολείσαι μαζί του. Τον αφήνεις στο καζάνι του… χωράει και εκείνος στη φύση. Χωράτε μαζί. Όχι με διάδραση αλλά ταυτόχρονα.\nRose: …πολύ δύσκολο να το κάνεις όταν έχεις πληγωθεί τόσο πολύ…\nElsa: …όταν το κάνεις, θα βιώσεις το πόσο λυτρωτικό είναι για εσένα. Σαν να βγαίνεις από ένα λάκκο γεμάτο λάσπη και να προχωράς μπροστά. Ο λάκκος είναι πίσω σου και σίγουρα σου λέρωσε τα ρούχα, αλλά εσύ δεν είσαι πλέον μέσα στο λάκκο… προχωράς … και η λάσπη κάποια στιγμή στεγνώνει και πέφτει από πάνω σου. Αφήνει λεκέ – το μάθημα της ενσάρκωσης- αλλά δεν έχει βάρος και δεν σε επηρεάζει\nRose: …μεγάλη κουβέντα… να όμως που μια εντελώς καμένη ταινία, μπορεί να γίνει αφορμή για να τεθεί ένα τόσο σοβαρό ζήτημα. Νομίζω αυτό ήταν το μέλημα του σκηνοθέτη. Και το κατάφερε… Μας αηδίασε, αλλά τουλάχιστον έδωσε ένα νόημα…\nElsa: μας δείχνει πως η εκδίκηση σε κρατά δέσμιο στην ίδια κατάσταση από την οποία θες να ξεφύγεις… αναμασάς την ίδια τσίχλα… παραμένεις στην ίδια δόνηση…\nRose: άρα η καλύτερη εκδίκηση είναι το να πας παρακάτω…\nElsa: …η καλύτερη στάση ζωής… όχι για να του δείξεις εκείνου τι θα πάθει… αλλά για να σταματήσεις να ασχολείσαι με ένα τόσο προβληματικό άτομο. Να το βγάλεις εντελώς από τη ζωή και την πραγματικότητα σου. Να ζήσεις τη δική σου ζωή χωρίς προβληματικούς ανθρώπους. Δικαιοσύνη θα επιβάλλει το σύμπαν και ο δικαστής. Εσύ απλώς θα επιλέξεις να απομακρυνθείς από το άτομο αυτό\nRose: είναι όμως πολύ σημαντικό να καταγγείλεις την όποια κακοποίηση. Να μην την αποσιωπήσεις…\nElsa: φυσικά και είναι… να πάρεις θάρρος και να δώσεις και εσύ με τη σειρά σου κουράγιο σε όλους όσους έπαθαν το ίδιο πράγμα να βγουν δημόσια και να το πουν. Μόνο έτσι θα πέσει το σύστημα…\nRose: ναι… μόνο έτσι θα αλλάξει η νοοτροπία…\nElsa: οπότε…ως ταινία… τι κάνουμε?\nRose: δεν ξέρω ρε συ- δεν θέλω να την προτείνω σε καμία να τη δει… είναι πολύ αηδία…\nElsa: πφφφ… όντως… τέλος πάντων, δείτε τη με δική σας ευθύνη… εμείς προειδοποιούμε πως χρειάζεται πολύ ξεψείρισμα της μαϊμούς για να καταφέρετε να βγάλετε το νόημα… και βεβαίως καλό είναι να μην έχετε φάει τίποτα με σάλτσες γιατί θα σας βγει από τη μύτη!!!\nRose: χαχαχαχαχα….κανένα κρακεράκι παιδιά… στεγνά πράγματα…! – Άντε κλείσε… μην τα θυμάμαι και ανακατεύομαι….\nElsa: χαχαχα… κάτσε ρε συ…. να βάλουμε βαθμό…\nRose: …. δεν βάζω βαθμό…. ΑΡΝΟΥΜΑΙ… χαχαχαχα…\nElsa: …χαχαχα εντάξει … σε καταλαβαίνω… κορίτσια, δεν θέλουμε να βάλουμε βαθμούς… άμα καταφέρετε και τη δείτε, ελάτε πείτε μας εσείς τι βαθμό θα βάζατε!!!\nRose: χεχεχε… συμφωνώ… πάμε για νάνι?\nElsa: …πάμε ναι… κλείνω…\nΕίδος: Θρίλερ/Τρόμου, Σκηνοθεσία: Ρίτσαρντ Σέπαρντ, Σενάριο: Ρίτσαρντ Σέπαρντ, Ερικ Σ. Τσαρμέλο, Νικόλ Σνάιντερ, Παίζουν: Αλισον Ουίλιαμς, Λόγκαν Μπράουνινγκ, Στίβεν Γουέμπερ, Αλάινα Χάφμαν, Χώρα Παραγωγής: ΗΠΑ, Γλώσσα: Αγγλικά\nΣχετικά άρθρα: The Prom, Γεύσεις και Χρώματα, Ένας κρυφός έρωτας, Carol, Matter, Duck Butter, Ελίζα και Μαρσέλα, A New York Christmas Wedding, The feels\nTags: The PerfectionΑλάινα ΧάφμανΑλισον ΟυίλιαμςΕρικ Σ. ΤσαρμέλοΘρίλερΛΟΑΤΚΙ ταινίαΛόγκαν ΜπράουνινγκΝικόλ ΣνάιντερΡίτσαρντ ΣέπαρντΣτίβεν Γουέμπερ\nΚυριακή, 21 Μαρτίου 2021: Παγκόσμια Ημέρα κατά του Ρατσισμού στην εποχή του κορονοϊού


Έθνικ γαστρονομικές γωνιές στην Αθήνα | clickatlife\nΤΡΙΤΗ, 10 ΔΕΚΕΜΒΡΙΟΥ 2013\nΤα καλύτερα ταξίδια είναι τα νοερά και ο καλύτερος τρόπος για να τα ζήσετε είναι μέσα από τη γεύση. Οι φωτογραφίες και οι ταξιδιωτικές εμπειρίες των φίλων βοηθούν, αλλά δεν αρκούν. Ούτε και ένα πιάτο ρώσικη σαλάτα αρκεί για να νιώσεις τον παγωμένο αέρα της Μόσχας, αλλά σίγουρα θα βοηθήσει πολύ περισσότερο να μπείτε στο κλίμα.\nΗ Αθήνα είναι μια πολυπολιτισμική πόλη, με όλου του κόσμου της φυλές κρυμμένες στις γειτονιές της. Όλοι αυτοί οι επισκέπτες συνεχίζουν τις γαστρονομικές συνήθειες της πατρίδας τους και τις προσφέρουν και σε εμάς. Οι παρακάτω επιλογές είναι μερικές μόνο από τις πολλές που προσφέρει ο γευστικός ορίζοντας της Αθήνας. Εξερευνήστε οι ίδιοι τις «ξένες χώρες» μέσα στη δική μας… χώρα.\nΤο φιλόξενο ύφος της ρωσικής κουζίνας είναι ακόμα πιο έντονο στο εστιατόριο της Καλλιθέας, που μοιάζει πολύ οικογενειακό. Στη Βαλεντίνα, θα πρέπει να δοκιμάσετε τη ρώσικη σαλάτα και τα πιροσκί, όσο προφανείς επιλογές και αν ακούγονται. Και αφού θα φτάσετε μέχρι τη… Ρωσία, επιβραβεύστε τον εαυτό σας με το αρνίσιο σουβλάκι ή αλλιώς σασλίκ ή έστω τα γεμιστά με τυρί ρωσικά ζυμαρικά, βαρενίκι. Η Βαλεντίνα, η καλή κουζίνα της και οι πολύ καλές τιμές της αξίζουν και με το παραπάνω την προσοχή και την επίσκεψή σας.\nΠληροφορίες: Λυκούργου 235, Καλλιθέα, 210 9431871.\nΤο ινδικό σουβλάκι της Ερμού έχει τραπεζάκια για να σας φιλοξενήσει, αλλά η νοοτροπία του μαγαζιού είναι εκείνη του «πακέτου». Το ινδικό σουβλάκι αν και πικάντικο, είναι ελαφρύ, αφού είναι από κοτόπουλο και τόσο μεγάλο, ώστε ένα να φτάνει για δυο. Λεπτή ινδική πίτα, τρυφερό κοτόπουλο, πικάντικη σως και γιαούρτι για να «σβήνει» αυτομάτως το καυτερό της σάλτσας, είναι τα κύρια συστατικά του. Ένα επιπλέον ατού του μαγαζιού είναι η μεγάλη ποικιλία από μπίρες και το πάντα ευγενικό προσωπικό. Αξίζει τη δοκιμή και με το παραπάνω, όταν με 4 ευρώ μπορούν να χορτάσουν 2 άτομα!\nΠληροφορίες: Ερμού 109, Μοναστηράκι, 210 3239759, http://mirch.gr/\nΤο ινδικό του Μπάρμπα Τζώρτζ\nΤο ινδικό σουβλάκι όμως, υπήρχε από καιρό στον γευστικό χάρτη της Αθήνας και μάλιστα, στην πολύ αυθεντική συνταγή του, που είναι το σουβλάκι του Μπάρμπα Τζώρτζ. Το μαγαζί των Εξαρχείων έχει θρέψει πολλούς θαμώνες της περιοχής, με τα περιβόητα σουβλάκια και το αρωματικό του ρύζι. Το μέρος έχει τραπεζάκια για να καθίσει όποιος θέλει, αλλά η παράδοση θέλει το ινδικό στο χέρι, όπως το τρώνε οι Ινδοί στη χώρα τους… με τα χέρια. Κοτόπουλο τυλιγμένο σε λεπτή ινδική πίτα, συνοδεύεται από σάλτσα με διαβαθμίσεις, λιγότερο ή περισσότερο καυτερές. Φροντίστε να το δοκιμάσετε, αφού όλοι το έχουν ήδη κάνει πριν από εσάς…\nΠληροφορίες: Μεσολογγίου 4, Εξάρχεια, 210 3826505.\nRaja Jee Fast Foods\nΗ Μέση Ανατολή έχει δυναμική παρουσία στον τομέα του fast food στην Αθήνα και ακόμα ένα γερό παράδειγμα αυτού είναι το αραβικό στη Σοφοκλέους. Το Raja Jee είναι γνωστό για τα φαλάφελ του και τα αραβικά κεμπάπ σουβλάκια του, που δε χορταίνουν μόνο τους ομοεθνείς, αλλά και τους Έλληνες που τιμούν σε καθημερινή βάση το καλό ανατολίτικο φαγητό. Όταν μάλιστα, το πιάτο έρχεται και σε λογικές τιμές και καλή ποιότητα, για ποιο λόγο να μην το προτιμήσετε;\nΠληροφορίες: Σοφοκλέους 47, Αθήνα, 210 3245272\nΝότιο- & κέντρο- αμερικανικό\nΕκτός όμως, από τις ανατολίτικες συνήθειες που πολλοί με ευκολία έχουμε εντάξει στη διατροφή μας, υπάρχει και η άλλη πλευρά του Ατλαντικού και η βραζιλιάνικη κουζίνα, που κι εκείνη έχει άξια εκπροσώπηση στο λεκανοπέδιο. Μία από τις επιλογές σας, αν θέλετε να καταναλώσετε πολύ κρέας και άφθονη caipirinha, είναι το Maracana Grill στην Καλλιθέα. Το μαγαζί έχει τα χρώματα της Βραζιλίας, την αισθητική της χώρας και το σύστημα «rodizio», σύμφωνα με το οποίο έχετε την ευκαιρία να καταναλώσετε όσο φαγητό εσείς θέλετε, στην τιμή των 18 ευρώ το άτομο. Δοκιμάστε λοιπόν, τις αντοχές σας στα κρέατα σούβλας, από κοτόπουλο και μοσχάρι μέχρι κοτομπέικον και πανσέτα, τις δροσιστικές σαλάτες και τα βραζιλιάνικα μαγειρευτά.\nΠληροφορίες: Κολοκοτρώνη 55, Καλλιθέα, 210 9400801, http://www.maracanagrill.gr/.\nΟ Κίτρινος Σκίουρος στα Ιλίσια μεταφέρει τον επισκέπτη σε έναν χαλαρωτικό πλανήτη. Η κουζίνα του είναι αυθεντική βραζιλιάνικη, με όλα τα παραδοσιακά της πιάτα, όπως είναι η φεσουάδα, με μαύρα φασόλια και τέσσερα είδη κρέατος και η τηγανιτή ρίζα Yucca Frita. Η μουσική συνοδεύει γλυκά την επίσκεψή σας στο μαγαζί, ενώ ο μικρός εσωτερικός χώρος, καθιστά την τηλεφωνική κράτηση απαραίτητη.\nΠληροφορίες: Δημητρέσσα 21, Ιλίσια, 210 7211515, 210 7211586, http://www.kitrinos-skiouros.gr/.\nΈνα από τα αυθεντικότερα έθνικ εστιατόρια της Αθήνας είναι ο «Μεξικανός», του οποίου το όνομα προδίδει και τον προσανατολισμό του. Ο χώρος έχει τα έντονα χρώματα του Μεξικού, νόστιμη Μαργαρίτα και πολύ καλή ποιότητα φαγητού. Ο επισκέπτης έχει την ευκαιρία να δοκιμάσει όλα όσα έχουν κάνει διάσημη τη μεξικανική κουζίνα, από εντσιλάδας και τάκος, μέχρι κεσαντίγια, μπουρίτο και σως γουακαμόλε. Μη φύγετε χωρίς να έχετε πιει την τεκίλα που σας αναλογεί και «αφήστε» λίγο χώρο για το επιδόρπιο...\nΠληροφορίες: Ευδήλου 15, Ζωγράφου, 210 7716900, http://www.mexicanos.gr/restaurant.\nΤο γιαπωνέζικο εστιατόριο Yamato είναι η συνέχεια της αλυσίδας του Furinkazan του Συντάγματος και έχει όλα τα στοιχεία που το έκαναν τόσο αγαπητό στο κοινό της Αθήνας. Η αισθητική είναι λιτή και ξεκούραστη στο μάτι, η εξυπηρέτηση υψηλού επιπέδου, ενώ το σούσι, συνεχίζει τη φήμη του ως ένα από τα καλύτερης ποιότητας στην Αθήνα. Το μαγαζί διατηρεί στο μεγαλύτερο μέρος του το μενού του Furinkazan της Απόλλωνος. Δοκιμάστε τις σαλάτες, τα χειροποίητα ζυμαρικά και μην φύγετε χωρίς να αποκτήσετε τη δική σας γνώμη για το nigiri.\nΠληροφορίες: Αλκιμάχου 21, Αθήνα, 210 7245361, http://www.furin-kazan.com/\nΗ Άπω Ανατολή έχει πολλές ταυτότητες και την πιο αυθεντική από αυτές θα τη συναντήσετε κρυμμένη στο Μεταξουργείο. Στον πεζόδρομο της Ιάσoνος με τα κόκκινα φώτα, θα βρείτε τις νέον επιγραφές του κινέζικου Fulihua, ενώ ανηφορίζοντας τα σκαλάκια της εισόδου θα βρεθείτε σε έναν άλλο κόσμο, όχι ιδιαίτερης αισθητικής, αλλά εξαιρετικής νοστιμιάς και αυθεντικότητας. Η μεγαλύτερη πρόκληση εδώ, είναι η συνεννόηση με το προσωπικό, που δεν μιλά ούτε ελληνικά ούτε αγγλικά. Η περισσή ευγένεια όμως και η καλή διάθεση είναι όσα χρειάζονται για να φάτε καλά. Σε αυτό βοηθάει και το φαγητό, ενώ για να υπερτερούν αριθμητικά οι Κινέζοι πελάτες, κάτι καλό θα σημαίνει. Δροσιστείτε οπωσδήποτε με κινεζική μπίρα.\nΠληροφορίες: Ιάσoνος 25, Μεταξουργείο, 210 5245688.


Εντυπωσιακές εικόνες από το στολισμένο κέντρο της Αθήνας! | Check In Cyprus\nΜπροστά σε ένα εντυπωσιακό θέαμα βρέθηκαν, τις πρώτες πρωινές ώρες της Δευτέρας, όσοι έτυχε να βρεθούν στην πλατεία Συντάγματος, τη στιγμή που εξελισσόταν η πρόβα για τη χριστουγεννιάτικη γιορτή του Δήμου Αθηναίων.\nΑπό απόσταση φαινόταν ότι κάτι συναρπαστικό συμβαίνει. Κατεβαίνοντας την Βασιλίσσης Σοφίας και περνώντας ανάμεσα από την φωτεινή αψίδα με αστέρια που έχει στηθεί κατά μήκος της λεωφόρου, από το ύψος του Ευαγγελισμού μέχρι το Σύνταγμα, έβλεπες φωτεινές δέσμες να χρωματίζουν τον συννεφιασμένο ουρανό.\nΦέτος, λόγω εμβολιασμού, η κατάσταση είναι κατά τι καλύτερη και το θέαμα που ετοιμάζει ο δήμος αναμένεται υπέροχο. Πήραμε μια γεύση, περνώντας από την πλατεία. Άλλωστε, η Αθήνα είναι μια πόλη που ποτέ δεν κοιμάται και διαρκώς επιφυλάσσει εκπλήξεις.\nΤο τελευταίο Boukkoma της σεζόν θα το απολαύσεις δίπλα στον ποταμό


ΑΝΑΚΟΙΝΩΣΗ ΤΟΥ 98FM ΣΧΕΤΙΚΑ ΜΕ ΤΗΝ ΕΙΣΒΟΛΗ ΤΗΣ ΑΣΤΥΝΟΜΙΑΣ ΣΤΗΝ ΑΣΟΕΕ | Αναρχική Ομάδα "Δυσήνιος Ίππος"\nΑΝΑΚΟΙΝΩΣΗ ΤΟΥ 98FM ΣΧΕΤΙΚΑ ΜΕ ΤΗΝ ΕΙΣΒΟΛΗ ΤΗΣ ΑΣΤΥΝΟΜΙΑΣ ΣΤΗΝ ΑΣΟΕΕ\nPosted by δυσήνιος ίππος on December 29, 2012\nPosted in: uncategorized.\tTagged: 98fm, AΣΟΕΕ, Καταστολή.\tLeave a comment\nΑΛΛΟ ΕΝΑ “ΑΝΤΡΟ ΑΝΟΜΙΑΣ” ΧΤΥΠΑ ΤΟ ΚΡΑΤΟΣ…\n…ΤΙΣ ΡΑΔΙΟΖΩΝΕΣ ΑΝΑΤΡΕΠΤΙΚΗΣ ΕΚΦΡΑΣΗΣ…\n…και συγκεκριμένα το στούντιο του σταθμού που στεγαζόταν στην ΑΣΟΕΕ και εξέπεμπε από την ταράτσα στους 98.0FM.\nΌλο το σκηνικό αποτελεί ένα remake -για να μιλάμε και με τους σωστούς όρους, γιατί περί φτηνού σήριαλ πρόκειται- της εισβολής στην Βίλλα Αμαλίας. Όπως και εκεί προηγήθηκε ανώνυμο τηλεφώνημα, αυτή τη φορά για -άκουσον, άκουσον- παραεμπόριο… Το -ειδικού βάρους- ανώνυμο τηλεφώνημα, διοχετεύτηκε άμεσα στον εισαγγελέα. Δεν ήταν δυνατόν μια τόσο προκλητική και πρωτοφανής ενέργεια να λαμβάνει χώρα στο κέντρο της πόλης. Έτσι, με εισαγγελική εντολή ΜΑΤ, ΔΙΑΣ και λοιπά καλόπαιδα στάλθηκαν να κυνηγήσουν αυτούς που χρόνια τώρα καταδικάζουν την χώρα στον οικονομικό μαρασμό: τους πλανόδιους μετανάστες και πρόσφυγες από την Αφρική που πουλάν αντιγραμμένα CD και ξύλινα ομοιώματα ζώων. Η εικόνα χιλιοπαιγμένη: οι πωρωμένοι κανίβαλοι της ΕΛ.ΑΣ. κυνηγάν με γκλομπ και μηχανές τους μικροπωλητές, οι οποίοι μπαίνουν στον προαύλιο της ΑΣΟΕΕ για να σωθούν.\nΑυτή τη φορά όμως υπάρχει ο εισαγγελέας. Αμέσως διατάσσετε η εισβολή στο άσυλο και προσάγονται 16 άτομα. Αλλά η έρευνα πρέπει να φτάσει σε βάθος. Έτσι οι πύλες της σχολής ανοίγουν και από τους 5 ορόφους, ο εισαγγελέας επιλέγει στην… τύχη το υπόγειο. Εκεί όπου βρίσκονται τα στέκια φοιτητικών παρατάξεων και ομάδων. Εκεί επιλεγμένες αντιεξουσιαστικές πόρτες σπάζονται, και ανάμεσα στα 5-10 μπουκάλια μπύρας, σημαίες και 2-3 μάσκες για πορείες, από μεγάλη σύμπτωση αποκαλύπτεται ένα επτασφράγιστο μυστικό: στην ΑΣΟΕΕ λειτουργεί ραδιοφωνικό στούντιο. Τα μηχανήματα κατάσχονται. Μάλλον προϊόν παραεμπορίου ιδεών. Η κεραία, μαζί με το πομπό και τα υπόλοιπα μηχανήματα, ξηλώνεται και κατάσχεται και αυτή . Εκπέμπει άνομα τα ραδιοκύματα. Τα ΜΜΕ απορούν: μα ολόκληρο ραδιοφωνικό σταθμό; Αλλά…\nΑλλά τώρα τί ακούγεται στους 98FM; Τώρα που ο Δένδιας ξήλωσε το στούντιο στην ΑΣΟΕΕ και την κεραία, ακούγονται παράσιτα; Όχι. Μήπως κάποιος «νόμιμος» σταθμός; Μα όχι. Ακούγεται πεντακάθαρα, χωρίς άδεια και από το άβατο κρατικό πάρκο κεραιών του Υμηττού ο Free FM! Ο σταθμός που πριν 7 χρόνια στήθηκε με τις ευλογίες κάποιων πολιτικών, ιδεολόγων του ολοκληρωτισμού, για να «πατήσει» την συχνότητα στην οποία εκπέμπαμε από το 2002.\nΑυτά για την υποκρισία. Και τώρα στην ουσία: Δεν διαπλεκόμαστε με οικονομικές και πολιτικές εξουσίες. Δεν έχουμε οικονομικό όφελος από την λειτουργία του σταθμού. Δεν εκφράζουμε την τάση κανενός φορέα και καμιάς ομάδας, αλλά όσων δέχονται το πολιτικό minimum του σταθμού. Καθένας, σε αυτά τα πλαίσια, μπορεί να συνδιαχειριστεί τον σταθμό, μπορεί και να μιλήσει στο μικρόφωνο. Δεν έχουμε ΕΣΡ, ούτε τυπικό, ούτε άτυπο. Γνωρίζουμε πολύ καλά ότι θέλουν να μας βουλώσουν το στόμα. Δεν θα το καταφέρουν όμως: όπως σε κάθε εποχή έτσι και σήμερα, οι ιδέες, ο ελεύθερος λόγος και οι μειοψηφικές απόψεις βρίσκουν τον λόγο τους προς την επιφάνεια και το ανάστημα του κ. Δένδια και κάθε Δένδια είναι πολύ μικρό για να σκιάσει τέτοιες λέξεις.\nΕμείς συνεχίζουμε να εκπέμπουμε στου 93.8FM και στο διαδίκτυο.\nΘΕΛΕΤΕ ΝΑ ΤΗΝ ΘΑΨΕΤΕ,\nΟΜΩΣ ΞΕΧΝΑΤΕ ΠΩΣ ΕΙΝΑΙ ΣΠΟΡΟΣ\nΗ ΑΝΤΙΠΛΗΡΟΦΟΡΗΣΗ ΔΕΝ ΦΙΜΩΝΕΤΑΙ\n← ΚΕΙΜΕΝΟ ΜΕΤΑΝΑΣΤΩΝ ΠΟΥ ΒΡΙΣΚΟΝΤΑΙ ΣΤΗΝ ΠΑΤΡΑ\nΠΑΝΟ ΑΛΛΗΛΕΓΓΥΗΣ ΣΤΗ ΒΙΛΑ ΑΜΑΛΙΑΣ ΣΤΟ ΚΑΣΤΡΟ ΤΗΣ ΠΑΤΡΑΣ →


Τα MTV Video Music Awards 2021 θα διοργανωθούν στη Νέα Υόρκη με την παρουσία κοινού! - Star FM 88.8 The No 1 Hit Music Radio\nYou are at:Home»NEWS»MORE NEWS»Τα MTV Video Music Awards 2021 θα διοργανωθούν στη Νέα Υόρκη με την παρουσία κοινού!\nΤα MTV Video Music Awards 2021 θα διοργανωθούν στη Νέα Υόρκη με την παρουσία κοινού!\n«Η υγεία και η ασφάλεια παραμένουν η πρώτη προτεραιότητα», τονίζει το MTV.\nΤα MTV Video Music Awards 2021 θα πραγματοποιηθούν την Κυριακή 12 Σεπτεμβρίου 2021 στο «Barclays Center» του Μπρούκλιν της Νέας Υόρκης με την παρουσία κοινού.\nΤο τηλεοπτικό δίκτυο του MTV και το «Barclays Center» αναφέρουν σε ανακοίνωσή τους ότι «συνεργάζονται στενά με πολιτειακούς και τοπικούς αξιωματούχους για την εφαρμογή βέλτιστων πρακτικών προκειμένου να φέρουν σε επαφή τους μουσικόφιλους από όλο τον κόσμο με ασφάλεια».\nΗ ανακοίνωση επισημαίνει τα τρέχοντα πρωτόκολλα υγείας και ασφάλειας του «Barclays Center», τα οποία περιλαμβάνουν ξεχωριστούς χώρους καθισμάτων για εμβολιασμένους και μη εμβολιασμένους θεατές και την απόσταση μεταξύ των καθισμάτων στον τομέα των μη εμβολιασμένων θεατών.\nΕπίσης το «Barclays Center» απαιτεί από όσους θεατές δεν έχουν εμβολιαστεί κατά του COVID-19 να φορούν μάσκες όλη την ώρα εκτός από τη στιγμή του φαγητού, ενώ οι εμβολιασμένοι θεατές καλούνται να φορούν μάσκες όλη την ώρα εκτός από τις στιγμές που κάθονται στα τμήματα των εμβολιασμένων, όπου δεν απαιτείται μάσκα.\nΤο MTV υπογραμμίζει ότι θα ανακοινωθούν πρόσθετα ειδικά πρωτόκολλα πριν τη διοργάνωση της εκδήλωσης.\n«Η υγεία και η ασφάλεια των καλλιτεχνών, των θαυμαστών, του προσωπικού και των συνεργατών παραμένουν η πρώτη προτεραιότητα», τονίζεται.\nΕπιπλέον το MTV θα συνεργαστεί με τη μη κερδοσκοπική οργάνωση «9/11 Day» για μια σειρά δραστηριοτήτων προσανατολισμένων στην τραγική επέτειο των είκοσι ετών από τις τρομοκρατικές επιθέσεις της 11ης Σεπτεμβρίου 2001, που θα προηγηθεί πριν τη διεξαγωγή των MTV Video Music Awards 2021.\nΗ τελετή απονομής της περσινής διοργάνωσης ήταν προγραμματισμένο αρχικά να λάβει χώρα στο «Barclays Center», όμως τα MTV Video Music Awards 2020 αναγκάστηκαν λόγω της πανδημίας να στήσουν μία απομακρυσμένη εκδήλωση. Οι εμφανίσεις των καλλιτεχνών γυρίστηκαν σε διάφορες τοποθεσίες της Νέας Υόρκης, αλλά και σε πόλεις όπως το Λος Άντζελες και η Σεούλ.


Viral: Μαϊμού κατέβασε το φόρεμα τουρίστριας στο Μπαλί (Βίντεο)\nΚι όμως το μυστικό για να χάστε εύκολα κιλά βρίσκεται... στον βυθό της θάλασσας\nΤρομαγμένη η τουρίστρια προσπαθεί να κρατήσει το φόρεμά της, αλλά το κακό είχε γίνει.\nΜια απρόσμενη έκπληξη περίμενε μια τουρίστρια από τη Νέα Ζηλανδία, η οποία θέλησε να βγάλει μια φωτογραφία με μια μαϊμού σε καταφύγιο ζώων στο Μπαλί.\nΟφθαλμαπάτες που έγιναν καταλάθος και έριξαν το Διαδικτυο (εικόνες)\nΑπίστευτο και όμως αληθινό: Σκύλος κάνει την ανάγκη του όρθιος για να μη λερωθεί (βίντεο)\nΟ λόγος για τη Σάρα Γουιτζόν (Sarah Wijohn), η οποία ταξίδεψε στην Ινδονησία για να γιορτάσει τα γενέθλιά της, που έγινε 21 ετών.\nΚάποια στιγμή κάθισε στην πεζούλα του πάρκου και προσπάθησε να βγάλει αναμνηστική φωτογραφία με μία μαϊμού. Όταν ανέβηκε στα πόδια της η πονηρή μαϊμού, συνέβη κάτι που θα της μείνει αξέχαστο, όπως αναφέρει η Daily Mail.\nΗ Σάρα ανέμελη πόζαρε χαμογελαστή στον φωτογραφικό φακό, αλλά η άτακτη μαϊμού σε μια στιγμή τράβηξε το στράπλες μαύρο φόρεμα της κοπέλας, με αποτέλεσμα να φανεί το στήθος της. Στην αρχή η 21χρονη τουρίστρια φαίνεται να σοκάρεται, στη συνέχεια όμως το αντιμετωπίζει με χιούμορ και γελά.